EXMobile Lancar Telefon Pintar Dari Siri VoLte Dan EX Watch Di Malaysia

EXMobile baru-baru ini telah melancarkan telefon pintar terbaru keluarannya dari siri VoLte dan juga EX Watch untuk pasaran di negara ini. Berada dalam perniagaan ini selama 6 tahun, EXMobile telah membina rangkaian yang kukuh melalui lebih 800 pengedar di seluruh Malaysia dengan lebih 100 tawaran model sejak ia mula diperkenalkan pada tahun 2009 yang lalu. Bahkan sehingga kini sudah terdapat sebanyak 10 buah pusat servis di seluruh Malaysia dan akan terus diperluaskan pada masa akan datang. Berdasarkan kepada rekod EXMobile, tahun 2015 sahaja telah berjaya menjana pendapatan sebanyak RM50 juta dan lebih 100 ribu unit peranti jenama syarikat tersebut telah berjaya dijual.

Untuk tahun 2016, EXMobile bercadang untuk mewujudkan kesedaran jenama yang lebih baik di kalangan pengguna tempatan dengan kerjasama daripada pihak media dan juga perikatan strategik. Syarikat itu juga akan menjadi lebih proaktif dengan kemunculan digital dalam media sosial, pengiklanan dalam talian dan juga menyediakan pengalaman laman sesawang syarikat yang lebih baik kepada pengguna. Selain itu, EXMobile juga akan turut memperkukuhkan perkhidmatan selepas jualan dengan meningkatkan pusat pungutan / pusat perkhidmatan, menawarkan perkakasan yang dipercayai dan konsisten, serta memastikan pasukan teknikal yang responsif. Untuk mendapatkan pelbagai maklumat berkaitan EXMobile dan juga peranti yang diperkenalkan, sila layari www.exmobile.my.


HUAWEI Perkenal Powerbank Dengan Sokongan Teknologi SuperCharge 40W

HUAWEI tampil agreasif apabila bukan sahaja muncul dengan model HUAWEI P30, bahkan turut menambah ahli baru dalam segmen aksesori. HUAWEI memperkenalkan powerbank baru yang dilengkapi teknologi berkuasa ‘kuda’ iaitu pengecasan pantas SuperCharge 40W.

Dikenali sebagai HUAWEI 12000 40W SuperCharge Power Bank, ia dibina dengan kapasiti 12000 mAh (pengecasan semula sekitar 2 jam 15 minit) dan menerima pengiktirafan daripada TÜV Rheinland. Rekaan badan adalah berasaskan bahan plastik berkualiti tinggi.

Tampil berbeza dengan yang lain, power bank ini juga boleh digunakan untuk mengecas komputer riba atau konsol Nintendo Switch. Harga jualan adalah 99 Euro (~kira-kira RM 456) – tersedia dalam warna biru dan putih.


[Tertiris] Motorola Bakal Perkenalkan Model Terbaru Dari Siri ‘G’ – Moto G6, G6 Plus & G6 Play

Bulan lepas tersebar berita mengenai kemunculan beberapa model baru Motorola dari siri G, dan hari ini ianya telah disahkan oleh HTML5test. Bakal hadir dengan tiga model baru, G6 dan G6 Plus menawarkan paparan skrin hampir penuh 18:9 dengan resolusi 2160×1080 piksel, manakala G6 Play pula beresolusi 1440×720 piksel.

Jika dilihat daripada data yang disediakan oleh HTML5test, Moto G6 Play hadir dengan tiga kod nama berbeza. Kod nama XT1922 akan dikuasakan oleh Snapdragon 430, manakala kod nama XT1924 dan XT1944 pula menyokong Snapdragon 425.

Selain itu, Moto G6 akan dilengkapi dengan Snapdragon 420 serta Moto G Plus dikuasakan oleh Snapdragon 630. Ketiga-tiga model ini akan dioperasikan bersama Android 8.0 Oreo. Menurut sumber, peranti ini akan diperkenalkan pada pameran MWC 2018 yang bakal berlangsung di Barcelona.

Sumber


FARO® Melancarkan Ciri ‘Enterprise’ Perisian WebShare Baharu

–Membolehkan data disimpan pada pelayan peribadi syarikat atau infrastruktur awan–

LAKE MARY, Fla., 20 November 2020 /PRNewswire/ — FARO® Technologies, Inc. (NASDAQ: FARO), peneraju global untuk Metrologi 3D, AEC (Senibina, Kejuruteraan & Pembinaan) dan Analisis Keselamatan Awam, hari ini mengumumkan pelancaran penawaran WebShare Software Enterprise baharunya. Lanjutan daripada platform FARO WebShare yang digunakan dengan meluas, ciri Enterprise membolehkan data disimpan pada pelayan peribadi syarikat atau infrastruktur awan, memastikan kawalan penuh terhadap keselamatan data realiti 3Dnya dan satu cara yang cepat dan mudah untuk memberi akses dan berkongsi aliran kerja dalam pengurusan projek. Ciri Enterprise juga menawarkan sokongan kemasukan tunggal untuk mempermudah proses log masuk dan mengelakkan pengurusan berbilang kata laluan.

FARO WebShare ialah platform penghosan berasaskan awan atau pelayan yang menawarkan akses masa nyata ke data realiti 3D terkini yang sedia terbina untuk pengurusan projek di seluruh dunia dan aliran kerja Imbas ke BIM. WebShare menyokong data dengan saiz yang tidak terhad dan merupakan sumber agnostik. Data juga boleh dilihat, dinilai dan dikongsi oleh individu yang diberi kuasa sahaja, dengan menggunakan pelayar web. Semua format standard industri yang biasa untuk memuat turun data adalah disokong, membolehkan aliran kerja yang lancar dan bersepadu. WebShare menyokong pelbagai sumber data realiti dan memberikan pengguna cara penukaran yang bebas untuk mengeksport awan data, termasuk ke format standard industri popular lain seperti Autodesk ReCap dan Bentley Pointools.

Untuk industri AEC, FARO WebShare juga membolehkan penyepaduan data realiti 3D sebagai bahagian Digital Twin untuk operasi dan penyelenggaraan bangunan dan kemudahan, serta pemantauan berterusan terhadap proses pembinaan. Sesuai untuk organisasi besar yang terlibat dalam pembuatan, proses, atau tugasan kerajaan, WebShare sangat sesuai untuk mereka yang lebih suka menghoskan data sendiri sambil kekal komited dengan standard keselamatan tertinggi yang ditawarkan oleh FARO.

“WebShare Enterprise menandakan satu lagi langkah penting dalam memacu aplikasi industri yang boleh memanfaatkan teknologi Digital Twin,” kata Vito Marone, Pengarah Kanan Pemasaran Produk Perisian FARO. “Dengan pengambilalihan ATS baru-baru ini, kami akan terus memperkenalkan penyelesaian yang membolehkan pelanggan menjimatkan masa dan wang serta meningkatkan kecekapan dan kebolehpercayaan projek.”

Pada bulan Ogos, FARO mengambil alih Advanced Technical Solutions di Scandinavia AB (“ATS”), untuk mempercepat penggunaan teknologi penyelesaian berkembar digital. Integrasi perisian ATS dan sistem 3D Traceable proprietari yang dirancang akan membolehkan imbasan 3D yang sangat tepat dan boleh diulang-ulang ke dalam platform FARO WebShare, mempercepat masa pelanggan untuk membuat keputusan dengan pengimejan 10 kali lebih pantas dengan ketepatan sehingga 1mm. Keupayaan berkembar digital adalah langkah penting seterusnya kerana ia memberikan gambaran maya bagi aset fizikal. Dengan penciptaan pendua ini, kembaran digital akan berfungsi sebagai lakaran maya untuk operasi, perancangan masa depan dan kegiatan pelaksanaan yang berterusan.

Untuk maklumat lebih lanjut tentang FARO, sila layari: www.faro.com.

Foto – https://ering.com.my/wp-content/uploads/2020/11/faro-melancarkan-ciri-enterprise-perisian-webshare-baharu-1.jpg

Logo – https://ering.com.my/wp-content/uploads/2020/11/faro-melancarkan-ciri-enterprise-perisian-webshare-baharu.jpg

Keywords: Computer Software Computer/Electronics Electronics Performance Measurement New products/services

Source: PRNEWSWIRE


Lenovo Perkenal 3 Model Terbaharu Siri Lenovo Yoga

Lenovo (HKSE: 992) (ADR: LNVGY) yang merupakan peneraju bagi pembuatan PC utama dunia, telah mengumumkan 3 model terbaharu iaitu Lenovo Yoga S730, Yoga C930 dan Yoga Book C930. Produk ini merupakan sebahagian daripada pemfokusan semula siri YOGA.

Berikut merupakan spesifikasi ringkas ketiga-tiga model ini.

Lenovo Yoga S730

Lenovo Yoga C930

Lenovo Yoga Book C930

Dalam pada itu, Lenovo telah melaksanakan kerjasama dengan Nerdunit yang merupakan sebuah jenama pakaian yang terkemuka. Mereka akan memberikan pelbagai tawaran istimewa kepada para pelanggan.

Peminat dan pelanggan Lenovo dan Nerdunit akan di berikan pelbagai promosi istimewa sebagai sebahagian daripada kerjasama tersebut. Selain itu, akan terdapat pemasangan seni yang melibatkan siri Lenovo Yoga yang terbaharu di kedai Nerdunit di tingkat 5, Pavilion Kuala Lumpur.

bagi mendapatkan maklumat lanjut mengenai produk- produk daripada Lenovo, bolehlah melayari laman sesawang Lenovo.

Baca Juga:


[Ura-Ura] Adakah Samsung Bakal Hadir Dengan Peranti Pertama Memiliki 12GB RAM?

RAM juga merupakan salah satu perkara penting yang perlu dinilai terlebih dahulu sebelum membeli telefon pintar. Malah, telah banyak kita lihat jenama yang menghasilkan telefon pintar dengan memori bersaiz 10GB RAM.

Enggan jenamanya tertinggal dalam dunia gajet, Samsung dikhabarkan akan memperkenalkan satu variasi 12GB RAM di samping prestasi yang tidak dapat ditandingi  pada peranti pintar premium keluaran mereka iaitu Samsung Galaxy S10/S10+.

Berdasarkan khabar yang didengar, model tersebut berkemungkinan juga mempunyai ruang simpanan sehingga 1TB. Pun begitu, masih belum dapat dipastikan lagi sama ada ianya adalah simpanan semata-mata ataupun termasuk sokongan kad microSD.

Dijana oleh cip terbaharu Exynos 9820 (atau mungkin Snapdragon 8150), Galaxy S10 dijangka akan menjadi antara telefon pintar yang pastinya ‘menggegarkan’ acara MWC 2019. Sama-sama kita tunggu & lihat!

[SUMBER]

_____________________________________________________________

Artikel berkaitan:


Nikmati Promosi vivo Sempena Tahun Baru Cina – Hanya Di Shopee

Bermula hari ini hingga 6 Feb 2019, peminat vivo boleh membeli peranti idaman mereka di laman e-dagang Shopee dengan pelbagai promosi hebat.

Anda boleh menggunakan kod promo VIV51CNY untuk menikmati diskaun sebanyak RM25, dengan perbelanjaan minimum RM500. Bagi perbelanjaan minimum RM1,000, anda boleh menikmati diskaun RM50 dengan kod promo VIV52CNY. Kod promo ini hanya boleh digunakan untuk model peranti pintar terpilih sahaja, dan baucar ini hanya sah sehingga 6 Feb 2019.

Jangan lupa juga tandakan di calendar anda 26 Jan ini kerana Shopee akan mengadakan jualan Shocking Sale, yang akan menawarkan potongan diskaun sehingga 50% untuk peranti vivo terpilih.

Maklumat lanjut boleh layari laman Facebook vivo Malaysia.


OPPO R11 Plus Diperkenalkan Secara Rasmi Dengan Paparan 6” AMOLED, Bateri 4,000mAh

Sebelum ini, OPPO telah mendedahkan ciri-ciri yang terdapat pada peranti terbaru mereka, akhirnya ia berakhir dengan kemunculan dua model berbeza yang dikenali sebagai OPPO R11 dan OPPO R11 Plus yang dibekalkan dengan kuasa bateri 3,000mAh dan 4,000mAh. Kedua-dua model ini dilengkapi dengan pengecasan pantas VOOC serta paparan bersaiz 5.5 inci dan 6 inci HD penuh jenis AMOLED.

OPPO R11 dan R11 Plus turut disediakan dengan dwi kamera menggunakan sensor Sony IMX398 dan IMX350 iaitu 16 Megapiksel f/1.7 aperture bersama fungsi telefoto dan bokeh, manakala bahagian depan pula diletakkan kamera 20 Megapiksel f/2.0 mampu merakam gambar swafoto yang lebih terperinci. Video rakaman menyokong sehingga kualiti 4K di bahagian depan mahupun di belakang.

Ciri luaran pula, menggunakan kerangka badan jenis logam dengan berat 188g dan ketebalan hanya 7.8mm. Walau bagaimanapun, OPPO masih belum mengumumkan tarikh pelancaran dan harga bagi kedua-dua peranti ini.


Nokia 3 Akan Menerima Kemas Kini Android 7.1.1 Bulan Ini

HMD Global akan mengotakan janji mereka seperti mana yang pernah diberitahu pada majlis pelancaran Nokia 3,5, dan 6 pada bulan Mei yang lalu. Sebelum ini, Nokia mengatakan bahawa peranti-peranti Android keluaran mereka akan menyokong sistem operasi baru Android 7.1.1 Nougat sebelum akhir tahun ini.

Berita baiknya, pengguna Nokia 3 akan mula menerima kemas kini terbaru hujung bulan ini secara global. Perkara ini juga disahkan sendiri oleh Ketua Pegawai Produk HMD Global, Juho Sarvikas di laman Twitter beliau.


WhatsApp Akan Menawarkan Ciri Multi-Tasking

Aplikasi WhatsApp adalah satu laman bual yang paling popular digunakan di dunia bahkan ia juga sebuah platfom terbaik untuk berkomunikasi. Aplikasi WhatsApp juga sering dinaik taraf supaya para pengguna dapat berinteraksi dengan lebih baik.

Versi Beta 2.17.265 yang baru ini sudah sedia dipasang pada peranti yang dioperasikan oleh Android O Developer Preview sahaja. Ia juga menawarkan pengguna mengecilkan tetingkap panggilan video sambil membalas atau menghantar teks mesej kepada kenalan lain.

Bagaimanapun, belum ada kepastian lagi adakah apungan tetingkap video ini boleh dialihkan atau tidak. Maka, dengan pengenalan fungsi baru ini, WhatsApp akan menjadi aplikasi sembang pertama yang memperkenalkan ciri sedemikian.


Vivo Menjadikan Momen Indah UEFA EURO 2020 Lebih Ajaib!

Dengan upacara penutup UEFA EURO 2020  yang dipersembahkan oleh vivo, peminat dari seluruh dunia telah menghabiskan hampir satu bulan momen indah di sekitar permainan yang indah ini.

Sebagai penyampai majlis penutup EURO 2020, vivo menyampaikan final kejuaraan yang unik di Stadium Wembley, menggabungkan teknologi AI yang paling maju dan persembahan yang luar biasa, memberikan persembahan yang luar biasa untuk berjuta-juta penonton di seluruh dunia.

Sebelum permainan, vivo melancarkan acara “To Beautiful Moments”, mengundang peminat untuk menyuntikkan tenaga mereka ke dalam permainan dan berkongsi tepuk tangan dan sorakan mereka di media sosial. Kandungan yang dibuat oleh peminat ditunjukkan pada upacara penutupan EURO 2020. Sebagai rakan rasmi acara, vivo juga menggunakan teknologi AI miliknya untuk mengembalikan foto yang tidak dapat dilupakan dalam sejarah acara tersebut. Vivo mempersembahkan pemulihan detik-detik indah ini kepada UEFA sebagai hadiah rasmi untuk ulang tahun ke-60 Kejohanan Bola Sepak UEFA.

Untuk maklumat lebih lanjut, sila lawati laman web atau Facebook rasmi vivo.


Digi Menawarkan Pakej Pascabayar Bersama Telefon Pintar OPPO A57

Sambutan Hari Raya akan tiba tidak lama lagi, oleh itu, Digi telah menawarkan telefon pintar OPPO A57 secara PERCUMA dengan komitmen bulanan sebanyak RM138 kepada pelanggan yang sudah melanggan melebihi setahun.

Manakala, bagi pelanggan baru pula mereka perlu membayar satu bulan wang pendahuluan (dikembalikan) untuk pelan RM78, RM108 dan RM138.

Lihat Jadual Pelan Pascabayar Digi bersama OPPO A57 di bawah:

OPPO A57 hadir dengan kamera 16 Megapiksel di depan dan 13 Megapiksel di belakang untuk rakaman yang lebih cerah dan lebih jelas. Anda yang berminat boleh dapatkannya dalam pilihan warna Gold dan Rose Gold di semua stor Digi seluruh negara.


Syarikat pemula dapur awan Taiwan 3 SQUARE kumpul dana benih

TAIPEI, 22 Jun 2021 /PRNewswire/ — Meskipun banyak syarikat dalam industri makanan dan minuman (F&B) merasakan kesan negatif daripada pandemik coronavirus, 3 SQUARE – jaringan medan selera digital dan kumpulan restoran maya – hari ini mengumumkan bahawa ia berjaya mengumpul dana daripada pusingan benih terlebih langgan sebanyak US$1.2 juta.

3 SQUARE Victor J. Chow and team

3 SQUARE mengumpul pusingan pelaburan daripada rangkaian kedai serbaneka Taiwan yang terkemuka Hanshin Department Store Co. Ltd dan firma modal teroka (VC) teknologi makanan Foodland Ventures. Pejabat-pejabat keluarga terkenal dan pelabur-pelabur persendirian turut mengambil bahagian. Dana tersebut akan digunakan untuk mengembangkan perniagaan di Taiwan dan mempersiapkan penembusannya ke Asia Tenggara dan Asia Utara.

Syarikat tersebut ditubuhkan pada tahun 2020 oleh Victor J. Chow. Victor, dahulunya merupakan seorang eksekutif di platform penghantaran makanan honestbee dan foodpanda, mempunyai pengalaman luas dalam menawarkan perkhidmatan kepada lebih 5,000 restoran di Taiwan dan 25,000 restoran di seluruh rantau Asia Pasifik. Minat beliau terhadap makanan dan sanjungan beliau terhadap pemilik restoran bermula pada usia muda, yang mana beliau membesar dalam sebuah keluarga pendatang yang memiliki, mengendalikan dan melabur dalam pelbagai restoran.

“Dengan COVID-19 yang membawa kepada penutupan restoran dan bar, ramai pemilik restoran mencari alternatif terhadap model perniagaan restoran fizikal tradisional bagi mengatasi perubahan ketara dari segi pemintaan pengguna bermula daripada makan di restoran hinggalah penghantaran makanan, pasaran F&B yang berubah dengan pantas dan kos overhed yang tinggi. 3 SQUARE menghapuskan halangan terhadap pertumbuhan, mengurangkan risiko dan membolehkan rakan kongsi berkembang dengan cara yang menguntungkan dengan menyediakan ruang dapur awan yang dinaik taraf,” kata Victor, ketua eksekutif 3 SQUARE.

Lokasi pertama 3 SQUARE ialah di pusat Bandar Taipei, dengan dua puluh jenama restoran disediakan untuk perkhidmatan penghantaran, bawa pulang dan makan di restoran. Rakan-rakan kongsi restoran yang popular melibatkan jenama-jenama baharu daripada MUME Group berbintang Michelin dan gerai pasar malam berusia 30 tahun Shi Yuan Taiwanese Fried Chicken.

3 SQUARE juga mempunyai kumpulan restoran maya dengan enam konsep restoran berjenama penuh dalaman tersedia semasa pelancaran. Menu-menu ini dibangunkan menggunakan data raya dan analisis trend dengan reka bentuk kulinari dan pandangan pengguna mengenai makanan terbaik yang diminati oleh pelanggan.

3 SQUARE bersiap sedia untuk pusingan pengumpulan dana yang seterusnya bagi mempercepatkan pengembangan 300 jenama dalam ekosistem 3 SQUARE di seluruh Asia Tenggara dan Asia Utara, dengan wawasan untuk menjadi jaringan dapur awan dan kumpulan jenama maya yang paling berimpak di rantau ini.

Untuk Pertanyaan Media:

Individu untuk Dihubungi: Vincent LeeSyarikat: 3 SQUAREEmel: vincent@3squarekitchens.comTelefon Bimbit: +886-955-463-156Laman Sesawang: www.3squarekitchens.com

Keywords:  Banking/Financial Service Computer/Electronics Food/Beverages Restaurants Retail Corporate Expansion Venture Capital

Source: PRNEWSWIRE


Qualcom Perkenal Cip Pemproses Baharu Dikenali Sebagai Snapdragon 678!!

Sungguhpun kita sudah hampir tiba di penghujung tahun 2020, namun Qualcomm terus mengorak langkah apabila telah mengumumkan satu lagi cip pemproses yang dikenali sebagai Snapdragon 678.

Menariknya mengenai pemproses ini adalah ia hadir dengan kelajuan 2.2GHz. Tampil dengan 4 teras Cortex A-76 2.2 GHz serta empat teras Cortex A55 1.7 GHz.

Pasti ada yang tertanya-tanya adakah ia menyokongan 5G?? Pemproses ini hanya menerima sokongan 4G sahaja.


Zon Perbandingan: Samsung Galaxy Note 10+ VS Galaxy S10+ VS HUAWEI P30 Pro

Peranti Samsung Galaxy Note 10+ pastinya sangat menakjubkan dengan rekaan yang menarik serta spesifikasi yang sangat berkuasa membuatkan anda tidak senang duduk. Di sini kami bandingkan peranti ini dengan Galaxy S10+ dan HUAWEI P30 Pro untuk melihat sejauh mana kekuatannya.


HUAWEI MatePad Pro Dengan HarmonyOS Kini Rasmi Bagi Pasaran Tempatan – Dijual Pada Harga RM3999!!!

Berita baik buat peminat HUAWEi apabila HUAWEI Malaysia telah melancarkan peranti baharu iaitu HUAWEi matePad Pro dengan sistem operasi HarmonyOS yang dijual pada harga RM3999.

peranti yang bersaiz 12.6″ ini hadir dengan pemproses Kirin 9000E dan dipadankan dengan storan sebesar 256GB dan RAM sebesar 8GB.

Dari aspek kamera pula, ia hadir dengan 13MP bagi kamera belakang dan 8MP bagi kamera hadapan. Ia juga turut hadir dengan kapasiti bateri yang besar iaitu 10050mAh.

Apa yang menjadi sorotan bagi peranti ini adalah sistem operasinya yang mana ia hadir dengan HarmonyOS yang menyertakan beberapa ciri menarik seperti Widget dan sokongan skrin kedua.

Anda kini boleh melakukan pratempahan mulai hari ini.


Reviu Eksklusif: Wiko Harry, Melengkapkan Siri-Y Dengan Keupayaan 4G

HARGA: RM599

Wiko sentiasa melihat kepada penjualan dengan nilai yang terbaik pada harga yang mampu milik. Terbaru tambah satu peranti baru dari Siri-Y yang dikenali sebagai Wiko Harry, tampil dengan paparan sebesar 5.0 inci HD mampu memberikan tontonan hiburan yang lebih menyeronokkan. Kekuatan memori bersama RAM sebanyak 3GB dan storan 16GB ini menggunakan Android 7.0 Nougat terbaru dengan paparan antaramuka Wiko bersama-sama.

Memandangkan smartphone ini memfokuskan kepada semua golongan, Wiko Harry menawarkan beberapa pilihan warna yang terdiri daripada Bleen, Anthracite dan juga Gold. Tetapi buat masa sekarang, hanya dua warna sahaja yang berada di pasaran malaysia iaitu Anthracite serta Gold.

Jika inginkan smartphone yang selesa dipegang dan tidak terlalu besar, Wiko Harry boleh dipertimbangkan. Menampilkan paparan skrin 5.0 inci dengan teknologi HD IPS LCD serta kepadatan piksel mencapai 294ppi, ia juga hadir dengan rekaan melengkung 2.5D.

Lebih menarik, Wiko Harry telah mendapat sokongan 4G LTE berbanding siri-Y sebelum ini yang masih menggunakan sambungan 3.5G sahaja.

Panel belakang smartphone ini menempatkan lensa utama 13 Megapiksel dengan sokongan LED flash yang terletak di bawah lensa utama, manakala penggambaran selfie beresolusi 5 Megapiksel pula dilengkapi dengan Display Flash. Di bawah lensa turut tersedia sebuah speaker.

Walaupun kerangka peranti ini diperbuat daripada logam, ianya tidak unibodi. Kepada pengguna yang mempunyai dua kad SIM, anda boleh menggunakan kedua-duanya tanpa perlu memilih sama ada ingin menggunakan kad SIM mahupun microSD. Lebih menarik, ketiga-tiga slot kad ini menyokong fungsi hot-swap.

Istimewanya Harry ini, ia menyokong Android versi terkini 7.0 Nougat walaupun ditawarkan pada harga mampu milik. Selain menampilkan paparan antaramuka tersendiri Wiko yang lebih menarik dan mesra pengguna, peranti ini turut dibekalkan dengan memori RAM 3GB serta memori dalaman berkapasiti 16GB.

Nampaknya sudah menjadi trend pengeluar smartphone hari ini, di mana penggambaran kelas pertengahan dilengkapi lensa utama 8 Megapiksel. Berlainan sekali dengan Wiko Harry di mana hadir dengan penggambaran utama 13 Megapiksel serta beberapa pilihan mod yang boleh dicuba.

Manakala untuk penggambaran swafoto pula, penggambaran 5 Megapiksel diserikan dengan mod FaceBeauty serta Wideselfie yang semakin popular hari ini.

Tidak dinafikan, kapasiti bateri 2500mAh masih boleh dianggap kecil untuk sesebuah smartphone hari ini. Tetapi usah risau kerana peranti ini menyokong mod penjimatan bateri Intelligent Power Saving.

Aplikasi ini berupaya mematikan semua aplikasi yang tidak digunakan dan sekali gus mampu menjimatkan bateri smartphone anda.

Gesture Unlock adalah cara yang paling cepat dan pantas untuk anda membuka menu. Di mana hanya perlu melukis huruf yang mewakili menu tersebut seperti ‘M’ untuk ‘Muzik’ dan ia secara automatik akan membuka menu yang diinginkan.

Selain itu, jika tidak suka dengan menu tersebut, anda juga boleh menambah menu lain dengan menekan ikon ‘+’.

Wiko Harry merupakan salah satu smartphone kelas rendah terbaik yang terdapat di pasaran hari ini. Menampilkan rekaan logam yang kelihatan agak klasik, ia turut mendapat sokongan 4G LTE berbanding siri-Y yang lain yang masih menggunakan sambungan 3.5G sahaja. Tidak cukup dengan itu, Wiko Harry turut dioperasikan oleh Android terkini, 7.0 Nougat dengan paparan antaramuka dari Wiko yang lancar dan mesra pengguna walaupun ianya sebuah smartphone bajet.

Lebih istimewa, dengan harga hanya RM 599, anda mampu mendapatkan smartphone dengan lensa utama 13 Megapiksel, Phone Assist, Smart Gesture, Smart Action serta memori dalaman 16GB bersama 3GB RAM. Walaupun menyediakan bateri berkapasiti 2500mAh sahaja, Wiko Harry telah dilengkapi dengan teknologi Intelligent Power Saving yang akan mematikan semua aplikasi yang tidak digunakan sekali gus mampu menjimatkan bateri smartphone anda. Namun begitu, smartphone ini tidak menyokong lapisan oleophobic yang tidak mudah meninggalkan kesan cap jari.


[Tertiris] Harga ASUS ZenFone 5z Disahkan RM1,899 – Dari Lazada

Pihak Lazada sekali lagi terdedah harga jualan peranti ASUS ZenFone 5z yang masih belum dilancarkan secara rasmi di Malaysia. Berdasarkan apa yang dipaparkan di Lazada, peranti flagship ASUS ZenFone 5z akan dijual pada harga RM1,899!

Dengan tanda harga di bawah RM2000 yang menawarkan senarai spesifikasi kelas tinggi, boleh dikatakan merupakan antara peranti flagship tersedia di pasaran yang paling mampu milik.

Dikuasakan oleh pemproses Qualcomm Snapdragon 845, bersama 6GB RAM dan 128GB ROM, ZenFone 5z hadir dengan skrin 6.2 inci nisbah 19:9, kamera utama dibekalkan seunit lensa 12MP + 120 darjah lensa sudut lebar, serta 8MP kamera hadapan.

Berikutan dengan harga tertiris ini nampaknya kehadiran ASUS ZenFone 5z ke pasaran tempatan tidak lama lagi.


CES 2017: CT Band, Gabungan Jam Tangan Tradisional Dan Teknologi Masa Kini

Terdapat ramai di antara kita yang sukakan rupa dan kepuasan memakai jam tangan tradisional, tetapi pada masa yang sama mahu menikmati fungsi canggih yang hanya ditawarkan smartwatch. Pada acara CES tahun ini, sebuah produk dengan nama CT Band telah diperkenalkan untuk menyelesaikan isu ini dengan hanya menyambungkan tali jam tangan canggih ini ke mana-mana jam tangan yang mempunyai sambungan yang sesuai.

CT Band menggunakan teknologi canggih dan kepakaran jurutera teknologi mereka untuk mengintegrasikan rangkaian lengkap sensor, navigasi touchpad navigasi serta skrin ke dalam tali yang berketebalan kurang daripada 6mm tebal.

Tali jam tangan ini boleh didapati dalam variasi silikon atau kulit dengan pelbagai pilihan warna, ia juga kalis air. Bagi membuktikan kemampuannya bersaing dari segi fungsi dengan jam tangan pintar di pasaran, CT Band menawarkan ciri-ciri berikut:


HP Pro X2, Komputer 2-Dalam-1 Dengan Stand Terbina-Dalam

Tidak menunggu semasa pelancaran MWC 2017, HP mengambil pendekatan pantas apabila memperkenalkan komputer riba 2-dalam-1 lebih awal dari pameran MWC 2017. HP Pro X2 yang diperkenalkan menyokong beberapa spesifikasi yang boleh dibanggakan, di antaranya menampilkan paparan skrin berukuran 12 inci LED WUXGA+, pemproses Intel Pentium 4410Y/M3/i5/i7 serta RAM sebesar 8GB LPDDR3 dan memori dalaman sehingga 512GB SSD.

Untuk fungsi multimedia pula, ia tidak ketinggalan disediakan dengan kamera utama 8 Megapixel, serta kamera untuk panggilan video beresolusi 5 Megapixel. Bateri berkapasiti sebesar 41 Wh juga hadir dengan sokongan pengecasan pantas USB-C.

Bagi melindungi daripada diceroboh, komputer riba ini dilengkapi teknologi pengimbas cap jari. HP Pro X2 yang melepasi ujian tahan lasak mengikut piawaian MIL-STD-810G, turut menawarkan aksesori stylus HP Active.

HP Pro X2 ditawarkan pada harga bermula USD 979 (kira-kira RM 4,355).


Android 8.0 Oreo Sudah Rasmi!

Google secara rasminya telah mengumumkan nama akhir bagi Android O. Sistem operasi terbaru ini sudah mendapat nama sebenarnya, iaitu Android 8.0 Oreo. Ya, jangkaan kita betul kerana Google sering kali menggunakan perkataan yang diambil daripada makanan manis. Ini adalah kali kedua pihak Google berkerjasama dengan syarikat pengeluar makanan. Sebelum ini Android 4.4 Kitkat (Nestle), kali ini syarikat Mondelez pula mengambil tempat.

Android 8.0 Oreo menawarkan sejumlah ciri-ciri yang baru, ini temasuk tahap penjimatan kuasa yang lebih efisyen, sistem operasi yang lebih lancar, pemprosesan yang lebih pantas, dan ruangan memori yang lebih terurus. Seperti yang sedia maklum, Android Oreo akan menawarkan kemaskini seperti antaramuka, emoji, Picture-in-Picture (PIP), notifikasi, dot notifikasi, permesejan dan ciri-ciri menarik yang lain.

Di samping itu, Google juga menyatakan sehingga akhir tahun ini beberapa telefon pintar seperti Essential, General Mobile, Huawei, HMD Global (Nokia), HTC, LG, Motorola, Kyocera, Sharp, Sony, dan Samsung akan mengguna pakai sistem OS terbaru ini. Apa yang pasti, Google Pixel 2 dan Google Pixel 2 XL antara yang terawal memilikinya.


Xiaomi Mempatenkan Rekaan Peranti Dengan Sokongan Panel Solar Pada Bahagian Belakang

Inovasi ini bukan calang-calang! Xiaomi nampaknya merancangkan sesuatu yang luar biasa! Jenama terkenal itu kini dilaporkan telah mempatenkan rekaan peranti dengan sokongan panel solar pada bahagian belakang.

Memetik beberapa sumber, Xiaomi telah memfailkan reka bentuk tersebut di Pejabat Harta Intelek Dunia (WIPO). Jika diteliti, peranti berkenaan bakal membawakan paparan skrin luas. Tiada sebarang takuk – sekaligus kedudukan kamera hadapan menjadi tanda tanya ramai pihak.

Bahagian belakang dilengkapi dengan modul dwi-kamera utam yang disusun secara menegak. Tiada persediaan cap jari fizikal – sekaligus memberi gambaran ia bakal menyertakan sokongan pengimbas cap jari pada paparan. Part paling penting adalah bahagian belakang menempatkan panel solar yang terbina pada sebahagian besar peranti – kemungkinan peranti ini boleh dicas menerusi tenaga solar.

Pun begitu, pendedahan paten tidak bermakna sesebuah syarikat itu bakal menghasilkan rekaan berkenaan – ia memberi gambaran mereka kini sedang meneroka lebih inovasi terkini dan berusaha ke arahnya. Kekal bersama eRing untuk lebih info lanjut!


OPPO Malaysia Meraikan Kadar Sifar GST Dengan Tanda Harga Baharu

Berita hebat untuk O-Fans dan semua rakyat Malaysia! Seiring dengan kadar sifar GST yang bermula 1 Jun 2018 dan sambutan Hari Raya Aidilfitri yang akan datang, OPPO Malaysia telahpun mengumumkan harga runcit terkini untuk semua peranti, termasuk OPPO F7, F7 128GB, F5, A83, A37 dan A71k (2018).

Mulai hari ini OPPO F7 akan dijual pada harga RM1,299, manakala F7 128GB akan dijual pada harga RM1,603. Harga runcit OPPO R15 Pro telah ditetapkan berdasarkan GST 0%, tidak akan ada perubahan harga untuk model ini.

Senarai harga terkini boleh merujuk jadual di bawah:

Sementara itu, edisi OPPO F7 x Neelofa kini boleh membuat pra-tempahan dengan harga terkini RM1,299 di laman rasmi OPPO dan laman e-dagang seperti Lazada, Shopee dan 11street. Berita penuh boleh layari SINI.


Chrome Untuk Peranti Android Bakal Sokong Video HDR

Berdasarkan kepada pendedahan yang telah dikongsikan dalam forum yang popular di kalangan pemilik peranti Android iaitu XDA, pelayar Google Chrome dikatakan bakal menyokong fungsi paparan video HDR tidak lama lagi. Ramalan ini dibuat setelah salah seorang daripada blogger di dalam forum itu telah menemui dua set data HDR di dalam Chromium Gerrit. Penambahbaikan ini memastikan pengalaman menonton video yang lebih berkualiti tinggi pada masa akan datang.

Sebagai rujukan, platform Android secara rasminya telah menyokong fungsi memain semula video HDR bermula dari Android 7.0 Nougat. Malah kebanyakan peranti flagship di pasaran juga telah menampilkan sokongan kandungan HDR. Sungguhpun begitu, masih belum diketahui bilakah peranti Android akan menerima kemas kini terbaru untuk Google Chrome ini.


Tambah Nilai Sebelum Balik Kampung! PLUS Malaysia Menutup Lorong Tambah Nilai Mulai 22 Jan ~ 3 Februari 2020

Sempena Tahun Baru Cina yang akan tiba 2 hari kemudian, PLUS Malaysia akan menutup semua lorong Tambah Nilai mulai hari ini (22 Jan) hingga 3 Februari, bertujuan mengurangkan kesesakan di plaza tol akibat pengguna PLUS beratur menambah nilai.

Penutupan selama 13 hari ini merupakan langkah PLUS dalam memastikan perjalanan balik ke kampung halaman lebih lancar tanpa menghadapi trafik sesak di plaza tol. Terdapat kira-kira 11,000 pusat tambah nilai Touch ‘N Go tersedia di seluruh negara, termasuk 34 stesen minyak terpilih di sepanjang lebuh raya PLUS, 67 Kiosk Layan Diri (Self-Service Kiosk) yang terdapat di kawasan rehat dan rawat (R&R), hentian sebelah dan di plaza-plaza tol yang terpilih.

Jadi jangan lupa menambah nilai Touch ‘N Go dahulu dan pastikan mempunyai baki yang mencukupi. Selamat bercuti semua~


MWC 2017: Samsung Memperkenalkan Galaxy Tab S3 Dan Galaxy Book

Pada acara MWC 2017, Samsung Electronics secara rasminya mengumumkan kehadiran Samsung Galaxy Tab S3 dan Samsung Galaxy Book sebagai tawaran peranti terbaru mereka.

Galaxy Tab S3 hadir dengan paparan 9.7 inci Super AMOLED yang mampu memberikan paparan  terbaik bagi video 4K. Di samping itu, Galaxy Tab S3 merupakan tablet Samsung pertama yang menampilkan speaker quad-stereo yang ditala oleh AKG by HARMAN bagi memberikan pengalaman audio premium.

Dioptimumkan untuk permainan mobil, Galaxy Tab S3 menggunakan protokol grafik Vulkan untuk memberikan kualiti dan prestasi terbaik semasa anda memainkan permainan bergrafik tinggi di peranti ini. Selain itu, tablet ini juga menyokong fungsi S Pen, membolehkan pengguna untuk menjadi lebih produktif, kreatif dan melakukan pelbagai kerja pada satu masa.

Terdapat dalam variasi model 10.6 inci dan 12 inci, Samsung Galaxy Book memenuhi keperluan produktif para profesional yang mencari komputer muadah alih. Ianya ringan, kompak dan sangat mudah dibawa ke mana-mana tanpa kompromi ke atas prestasi.

Dibina di atas sistem operasi Windows 10, Galaxy Book menawarkan pengalaman desktop Microsoft Office bagi produktiviti yang maksimum. Ia juga mempunyai papan kekunci sentuhan yang lebih besar, lantas memudahkan pengguna melakukan tugasan mereka sambil bergerak.


Desktop Hebat Dari Apple Sedang Dalam Pembikinan, Tim Cook

Kebelakangan ini komitmen Apple dalam penghasilan dekstop berkuasa tinggi dipertikaikan oleh pengguna kerana Apple tidak mengumumkan sebarang berita berkenaan komputer Mac.

Sebagai respon kepada kegusaran tersebut, Tim Cook mengeluarkan kenyataan bahawa pengguna tidak perlu risau akan komitmen syarikat tersebut terhadap pasaran desktop kerana mereka mempunyai pelan yang kukuh dan peranti komputer yang hebat untuk diperkenalkan pada masa hadapan.

Desktop iMac terkini masih lagi hebat dan relevan untuk melakukan kerja profesional dengan kemampuan grafik dan pemproses yang masih mampu bertahan buat beberapa tahun, ditambah pula dengan kemampuan skrin Retina 5K. Jadi pengguna boleh menantikan sebuah komputer yang bakal ditambah baik dari pelbagai segi pada masa hadapan.


Samsung Galaxy M51 Kini Rasmi!! – Hadir Dengan 7000mAh & Dijual Pada Harga RM1599!!

Samsung baru sahaja melancarkan peranti terbaharunya yang dikenali sebagai Samsung Galaxy M51 bagi pasaran tempatan dan dijual pada harga RM1599!!!

yang menjadi sorotan bagi peranti ini adalah kapasiti bateri yang sangat besar iaitu 7000mAh dan dipadankan dengan pengecasan pantas 25Wyang mampu bertahan lama.

Peranti ini turut dilihat hadir dengan spesifikasi yang baik yang mana ia tampil dengan skrin 6.7″ FHD+ Super AMOLED.

Dari aspek dalaman pula, ia hadir dengan Snapdragon 730G dan dipadankan dengan 8GB RAM dan 128GB Storan.

Dari aspek kamera pula, ia hadir dengan kamera utama 64MP + 12MP + 5MP + 5MP dan kamera hadapan pula adalah 32MP.


Akan Datang! OPPO Reno Bakal Hadir Dengan Pilihan Warna Baru ❤

Bagi memberi lebih banyak pilihan kepada pengguna, OPPO bakal memperkenalkan tambahan warna baharu untuk model OPPO Reno. Pun begitu, pihak OPPO masih berteka teki mengenai warna tersebut, namun memberi gambaran ianya adalah variasi warna yang romantis. Teruja dan tak sabar nak tahu apa warna tersebut? Sama-sama kita tunggu!

OPPO Reno berjaya mengekalkan kedudukan No. 1 sebagai peranti pintar terlaris dengan julat harga antara RM1,900 dan RM2,100 di kedai-kedai telco utama iaitu Celcom, Digi dan Maxis sejak Mei 28 hingga sekarang. Dijual pada harga RM1,999 seunit, OPPO Reno boleh didapati menerusi beberapa saluran berbeza termasuk OPPO Online Store, Lazada dan Shoopee.


Laptop Berjenama Avita Memasuki Pasaran Malaysia Pada Harga Bermula RM1,799

Pasaran komputer di Malaysia dihangatkan lagi dengan kemasukan jenama dari Amerika Syarikat iaitu Avita. Jenama yang berasal dari kuasa besar dunia ini menawarkan rangkaian laptop bergaya seiring dengan teknologi gaya hidup terkini. Avita kini dilancarkan secara rasmi di Malaysia selepas Singapura, Taiwan, dan Hong Kong dengan membawakan Avita LIBER, sebuah laptop berkuasa pada harga yang berpatutan.

Avita LIBER dengan seberat 1.37kg hadir dengan dua varian yang berbeza, satu daripadanya dengan spesifikasi asas manakala satu lagi dengan spesifikasi lebih tinggi. Pada saiz paparan 13.3-inci dan 14-inci, skrin di kedua-dua varian menawarkan resolusi HD penuh (1080p) yang dikuasakan CPU Intel Celeron dan Intel Core i7. Memori RAM pula hadir dengan RAM 4GB dan 8GB DDR3 diikuti bersama storan 128GB sehingga 512GB SSD.

Jangka hanyat bateri dikatakan mampu bertahan sehingga 10 jam dengan sokongan bicu USB-C disamping pengecasan pantas. Terdapat dua bicu USB 3.0 disediakan untuk menghubungkan peranti dan aksesori berbeza. Avita LIBER juga lebih pantas melayari internet dengan adanya WiFi berteknologi terkini dan pemindahan fail menggunakan Bluetooth 4.0.

Jika kesemuanya masih belum memuaskan, Avita LIBER didatangkan dengan kemasan warna-warna yang ceria dan menarik. Syarikat ini memaklumkan, pada tahun 2018 para pelanggan di Malaysia akan mula ditawarkan platfom layan diri membolehkan pelanggan mencipta bingkai mengikut fesyen dan citarasa tersendiri. Ia sekaligus mengubah cara pengguna menerima peralatan elektronik dan teknologi mengikut kesesuaian masing-masing.

Pada masa sama, Avita juga melancarkan rangkaian aksesori seperti sarung laptop, beg galas laptop, bekas pembawa serta peranti sampingan seperti tetikus tanpa wayar. Beg galas yang dijual membawakan sokongan zip kalis air dan sarung laptop dengan grafik dan corak yang boleh dicetak secara digital.

Avita LIBER dijual pada harga RM1,799 hingga RM4,399 yang boleh didapati secara eksklusif di Notebook Pro, Digital Mall, Petaling Jaya bermula 10 Februari 2018. Selain itu, ia juga boleh didapatkan di Avita Pop-up Store di Plaza Low Yat pada 10 dan 11 Februari 2018. Avita dijangka akan membuka lebih banyak cawangan pada bulan hadapan.

Untuk mendapatkan sebarang maklumat lanjut, anda boleh layari laman sesawang rasmi Avita atau halaman Facebook rasmi.


Pengimbas Cap Jari Di Bawah Skrin Samsung S21 Dua Kali Lebih Pantas Daripada Generasi Sebelumnya –  kawasan Imbasan Meningkat Sebanyak 77%!

Menurut laporan SamMobile, kelajuan pengimbas cap jari di bawah skrin Galaxy S21 dua kali lebih pantas daripada teknologi yang digunakan oleh Samsung tahun ini. Di samping itu, kawasan sensor pengimbas cap jari akan meliputi kawasan 8 × 8 mm, yang 77% lebih besar daripada kawasan sensor siri Galaxy S20.

Menurut laporan itu, sumber-sumber mengatakan bahawa pengguna hanya perlu mengetuk skrin dengan cepat untuk membuka kunci siri telefon pintar Galaxy S21 tanpa menekan lama, dan kawasan sensor yang lebih besar harus mengurangkan jumlah buka kunci yang gagal.

Berita itu tidak menyebutkan apa yang Samsung pilih sebagai sensor baru, tetapi mungkin itu adalah sensor 3D Sonic Max yang diumumkan oleh Qualcomm tahun lalu.


Reviu Eksklusif (Bah 2): honor 7X, Prestasi Kamera & Benchmark

Harga: RM 1,099

Jika sebelum ini eRing telah berkongsi dengan pembaca di luar sana tentang spesifikasi dan juga reka bentuk luaran honor 7X, ruangan ini pula akan memaparkan prestasi kamera dan juga benchmark peranti kelas pertengahan ini.

Baca juga: Bah. 1: honor 7X, Model Pertama honor Tampil Dengan Paparan 18:9

Berdasarkan kepada beberapa ujian yang telah dijalankan, eRing merasakan bahawa honor 7X sememangnya boleh dianggap antara peranti kelas pertengahan yang sangat berbaloi untuk anda miliki, terutamanya untuk aspek penggambaran dan juga multimedia.

honor 7X masih mengekalkan sokongan konfigurasi sistem dwi kamera yang sama seperti peranti honor dengan sokongan dwi kamera yang lain. Kamera utama yang beresolusi 16 Megapiksel ini merupakan lensa RGB, manakala kamera keduanya yang beresolusi 2 Megapiksel ini pula merupakan lensa monokrom yang akan digunakan bagi mendapatkan kontras dan juga kesan bokeh yang terbaik. Apa yang lebih menariknya, ia turut disediakan dengan pelbagai sokongan mod penggambaran untuk anda gunakan.

Mod ini membolehkan anda mengambil gambar dengan efek bokeh (latar belakang dikaburkan) dan ia boleh dilaraskan secara manual antara 0.95 (efek kabur paling tinggi) sehingga 16 (efek kabur paling rendah).

Dengan mengaktifkan mod Potret, anda boleh mendapatkan hasil gambar dengan sentuhan efek bokeh dan juga beautification. Ini bermakna hasil gambar potret yang diambil akan kelihatan mirip seperti menggunakan kamera DSLR. Untuk menggunakan mod ini, subjek perlu berada antara 0.5 hingga 2 meter dari kamera.

Apabila mod ini diaktifkan, ia bukan setakat mengambil gambar statik, tetapi anda juga sebenarnya boleh melihat klip video pendek berdurasi lebih kurang 3 saat dengan menyentuh ikon yang dipaparkan pada skrin.

Sememangnya honor 7X boleh dianggap sangat baik untuk aspek penggambaran kerana ia dilengkapi dengan 15 sokongan mod kamera yang berbeza. Antara mod kamera yang disokong termasuklah Pro photo, Pro video, Light painting, Time-lapse, Slow-mo, Good food dan banyak lagi.


Pelayar Internet Samsung Kini Menyokong Ad-Blocker

Baru-baru ini Samsung telah memperkenalkan pelayar internet stok mereka yang membenarkan integrasi ad-block plugin. Versi terbaru itu membolehkan pengguna memuat turun plugin dari pembina aplikasi untuk menyekat iklan ketika melayari internet.

Adblock Fast dan Crystal merupakan antara pembina perisian yang telah melancarkan plugin mereka untuk pelayar internet Samsung. Seperti ramai yang sedia maklum, sesetengah pemilik laman web hanya bersandarkan iklan untuk menjana pendapatan, jadi dengan pelancaran yang dilakukan Samsung telah mencetuskan debat yang hangat di antara pemilik laman web dan pihak pengiklanan.


iPhone Akan Datang Dengan Fungsi Laser 3D?

Tidak dinafikan bahawa syarikat dari Cupertino ini sering membangunkan inovasi teknologi kepada syarikat-syarikat pengeluar telefon pintar yang lain. Namun untuk meletakkan fungsi Laser 3D pada kamera telefon bukan lagi bahan yang baru, cuma Apple ingin melihat dahulu pasaran dan permintaan pengguna.

Terbaru, para jurutera iPhone kini sedang berusaha membangunkan teknologi VCSEL (Vertical Cavity Surface Emitting Laser) pada iPhone 8 akan datang. Perkara ini telah dimaklumkan oleh sebuah syarikat penerbitan majalah teknologi AS, FastCompany sendiri.

Selain itu, sistem pemfokusan pada kamera juga dipertingkatkan bagi menghasilkan pengalaman AR di iPhone menjadi lebih efektif. Apple menamakan sistem AR ini sebagai ARKit membolehkan para pembangun menggunakan kamera iPhone sendiri untuk mencipta aplikasi.

Maklumat selanjutnya menyatakan perkakasan ini akan dibekalkan oleh Lumentum, Finisar dan II-V1. Bagaimanapun, sumber juga memberitahu isu sensor 3D  pada paparan iPhone  masih lagi dalam ujian dan mungkin akan hadir pada tahun depan atau tahun yang berikut.


HONOR Malaysia Berjaya Mendapat Kontrak Jualan Bernilai RM50 Juta Daripada MAHSA

Institusi pengajian tinggi swasta terkemuka, Universiti MAHSA membeli siri komputer riba HONOR MagicBook bernilai RM50 juta dari HONOR Malaysia bagi kegunaan pembelajaran pensyarah dan pelajarnya, baru-baru ini.

Siri HONOR MagicBook mengetengahkan tiga tumpuan jualan iaitu perlindungan mata, daya ketahanan dan harga berbaloi, sekali gus menjadikannya laris sebaik dilancarkan di pasaran Malaysia.

Pra-pesanan siri HONOR MagicBook di stor rasmi dalam talian tempatan menerima respons memberangsangkan daripada pengguna, seterusnya meyakinkan Universiti MAHSA untuk membeli 15,000 unit komputer riba tersebut dari HONOR Malaysia.

Siri HONOR MagicBook sesuai untuk kegunaan Institusi pengajian tinggi disebabkan tiga tumpuan jualan tersebut. Ini kerana pensyarah dan pelajar perlu meluangkan masa lama di hadapan skrin komputer riba untuk menyiapkan tugasan setiap hari.

Selain itu, kelebihan siri HONOR MagicBook yang dilengkapi skrin diperakui persijilan Cahaya Biru Rendah TUV Rheinland dan tidak berkelip, melindungi mata dari cahaya biru sebanyak 50%. Jadi, pandangan mata pengguna lebih selesa selain tidak akan berasa penat ketika mengguna komputer riba tersebut.

Siri HONOR MagicBook menawarkan pengalaman internet lebih baik serta berprestasi tinggi berbanding jenama komputer lain yang dijual pada harga sama. Siri komputer riba tersebut membantu menambah baik kaedah pengajaran dan pembelajaran dalam talian kerana tidak akan menimbulkan masalah lengah.

Komputer riba tersebut tahan lasak kerana dibangunkan dengan kerangka aloi aluminium dan telah melalui pelbagai ujian makmal. Komputer riba ini tidak mudah tercalar, tahan lama dan berbaloi untuk dibeli.


Huawei Mate 9 Dan Mate 9 Pro Mula Menerima Kemas Kini Android Oreo

Selepas kemunculan siri Huawei Mate 10 bulan Oktober yang lalu, Huawei juga telah memperkenalkan sistem antaramuka baharu iaitu EMUI 8.0 dan sistem operasi Android 8.0 Oreo.

Seperti yang dijanjikan oleh pihak Huawei, beberapa peranti lain bakal menerima sistem operasi terbaru ini dalam kemas kini akan datang. Kali ini, ia telah mula diterima oleh pengguna di siri Huawei Mate 9 (termasuk Porsche Design) terlebih dahulu.

Pada tahun lalu siri Huawei Mate 9 dilancarkan dengan EMUI 5.0 di mana dioperasikan berasaskan Android 7.0 Nougat. Huawei juga difahamkan tidak menggunakan nombor 6 dan 7 sebaliknya terus meloncat kepada nombor 8 kerana ingin menyeragamkan versi 8.0 pada Android.

Bagaimanapun, kemas kini ini membawakan sejumlah ciri-ciri menarik iaitu ciri kecerdasan pintar (AI) sama seperti yang terdapat pada siri Mate 10. Ia merupakan pembantu maya dengan arahan suara, pengalihan suara dan bahasa mengikut waktu sebenar.

Versi terbaru ini turut ditawarkan dengan fungsi baru dikenali sebagai Easy Projector. Kini pengguna boleh berinteraksi dengan telefon di monitor melalui sambungan USB Type-C sahaja.

Buat masa ini, kemas kini Android O untuk Huawei Mate 9 dan Mate 9 Pro ditawarkan kepada pengguna di China dan berkemungkinan akan mula bertemu pengguna di negara lain pada masa akan datang.

Sumber


Waze Local Bantu Pengusaha Perniagaan Jana Pendapatan

Sebagai sebuah aplikasi petunjuk jalan terbaik, Waze telah memperkenalkan
platform, Waze Local buat pengusaha perniagaan yang berupaya menarik perhatian pengguna dan menjenamakan diri di platform itu.

Sama seperti melihat papan iklan fizikal di jalan raya, iklan yang disasarkan di peta Waze memaklumkan para pemandu mengenai perniagaan dan tawaran berdekatan.

Iklan-iklan ini disatukan di dalam peta. Pengalaman navigasi dengan cara yang relevan, membolehkan sasaran geografi dan keupayaan memilih waktu lalu lintas untuk mencapai lebih banyak pelanggan.

Difahamkan menerusi platform itu, iklan-iklan akan muncul di aplikasi Waze dalam tiga format yang berbeza, iaitu :

Pakej ini bermula serendah AS$2 (RM8.08) sehari dan pengiklanan di Waze Local adalah mudah dengan tiga langkah yang perlu anda ikuti :


Neffos X20 & X20 Pro Kini Di Malaysia – Ditawarkan Pada Harga Bermula RM449!

Neffos kini muncul dengan ahli baru untuk pasaran tempatan – Neffos X20 & X20 Pro. Dengan slogan See the Beauty, kedua-dua peranti hadir dengan ciri-ciri imersif yang memberi impak mendalam ke atas pengalaman pengguna.

Neffos X20 dibina dengan paparan bersaiz 6.26” LCD dengan resolusi HD+. Dalaman peranti dijana oleh cip pemproses MediaTek Helio A22 dengan gabungan memori sebesar 2GB dan storan 32GB (boleh dikembangkan 128GB). Untuk persediaan kamera, ia disertakan dengan kamera utama 13MP + 5MP bersama kamera swafoto sebesar 8MP. Melengkapinya juga adalah bateri dengan kapasiti 4,100 mAh.

Neffos X20 Pro juga membawakan spesifikasi yang hampir sama dengan Neffos X20 – paparan bersaiz 6.26” LCD HD+, kamera utama 13MP + 5MP dan bateri sebesar 4,100 mAh. Apa yang membezakan adalah ia disertakan memori sebesar 3GB RAM + 64GB ROM (boleh dikembangkan 128GB) dan kamera hadapan pula adalah 13MP.

Bagi yang berminat, kedua-dua peranti ini ditawarkan untuk pasaran tempatan pada harga yang sangat berpatutan iaitu RM449 untuk Neffos X20 dan RM599 pula untuk Neffos X20 Pro. Sesi pra tempahan telah dibuka sekarang dan maklumat lanjut, boleh layari Neffos Malaysia.


Kemaskini Windows 10 Mobile Ditangguhkan!

Sistem operasi Windows 10 Mobile yang pada mulanya dijangka bakal dilancarkan sekitar bulan Disember 2015 telah ditangguhkan oleh Microsoft, dan menurut mereka sistem operasi terbaru itu akan dilancarkan tahun hadapan pada beberapa model smartphone terpilih. Buat masa kini, Lumia 950 dan 950 XL merupakan peranti yang telah beroperasi dengan sistem ini.

Beberapa peranti lama yang sebelum ini telah diumumkan akan menerima kemaskini Windows 10 Mobile turut ditangguhkan, peranti tersebut adalah Lumia 930, Lumia 830, Lumia 735, Lumia 640 XL, Lumia 640, Lumia 540, Lumia 535, Lumia 532, Lumia 435 dan juga Lumia 430. Walaupun kesemua peranti ini akan menerima kemaskini Windows 10 Mobile, namum fungsi paling menarik pada sistem operasi ini iaitu Continuum tidak akan disokong. Hanya peranti dengan pemproses Snapdragon 810 dan 808 mampu menggunakan fungsi ini kerana ia memerlukan kuasa pemproses yang tinggi.


Reviu Eksklusif: Samsung Gear 360 (2017) vs honor VR Camera – Kamera 360 Dengan Sokongan Live Stream

HARGA: RM 999

Kamera dengan kebolehan rakaman dan tangkapan imej 360 perlahan demi perlahan mengambil tempatnya di dalam platform sosial media masa kini. Bagi memastikan mereka kekal selari dengan kemajuan ini, 2 model terbaru telahpun diperkenalkan di pasaran tempatan, iaitu Samsung Gear 360 (2017) dan juga honor VR Camera.

HARGA: RM 599

Kedua-dua peranti ini ditawarkan pada harga berbeza, tetapi kelebihan Samsung Gear 360 (2017) adalah kebolehan membuat rakaman video UHD 4K. Bukan itu sahaja, Samsung Gear 360 (2017) serta honor VR Camera juga hadir dengan sokongan live stream yang boleh terus dilakukan dari telefon pintar anda.

Berminat kamera 360? Ikuti reviu dari kami!

Kedua-dua model ini hadir dengan rekaan bulat yang sangat kecil dan comel! Gear 360 (2017) menyokong tapak yang lebih kecil berbanding model sebelum ini dan ia lebih selesa dipegang, manakala kamera honor VR pula menyediakan port untuk terus disambungkan pada telefon pintar.

▲ Sisi kanan menempatkan butang Menu/Bluetooth, Power/back, Indicator light, mikrofon serta tempat untuk menggantungkan tali. Sisi kiri pula dilengkapi dengan speaker, slot microSD serta USB Type-C untuk mengecas, manakala bahagian depan menyediakan butang Ok dan status kamera pada skrin.

▲ Pada bahagian atas hanya disediakan dengan lampu LED untuk status sambungan.

Samsung Gear 360 mempunyai dua sensor 8.4 Megapiksel CMOS dengan kanta fish eye, ia juga dilengkapi fungsi live stream pada resolusi 2K. Manakala kamera honor VR pula menawarkan dua lensa 360 beresolusi 4.52 Megapiksel dengan resolusi 3008 x 1504 piksel. Hasil gambar mahupun video yang telah saip diambil boleh terus diedit dengan pelbagai efek menarik.

Salah satu kelebihan yang dimiliki oleh Gear 360 (2017) adalah kemampuan membuat rakaman video sehingga UHD 4K yang nampaknya menjadi trend hari ini. Bagi honor VR Camera pula, walaupun hanya menyokong 2460 x 1280 piksel tetapi tidak menghalang peminatnya untuk terus menggunakannya kerana jenis mod yang disediakan tidak kurang hebatnya berbanding Gear 360.

Gear 360 mempunyai lima mod yang boleh dicuba antaranya 360 View, Stretched view, Round view, Dual view serta Panoramic view, di mana ia mampu menghasilkan rakaman lebih unik dan penuh kreativiti.

Samsung Gear 360 (2017) dan juga honor VR Camera hadir dengan sokongan live streaming yang memudahkan pengguna untuk bersiaran secara langsung terus dari telefon pintar sahaja. Antara laman sosial yang menyokong fungsi ini adalah Facebook, Instagram, YouTube dan beberapa lagi.

Di sini kami kongsikan hasil gambar Outdoor dan Night mode serta rakaman video UHD 4K dan HD penuh yang diambil sendiri menggunakan kedua-dua kamera 360 ini.

Ulasan: Berdasarkan hasil gambar kedua-dua kamera 360 ini, jelas membuktikan gambar malam yang diambil sangat memuaskan walaupun dalam pencahayaan yang kurang, tetapi adanya fungsi lighting ianya agak membantu. Namun begitu, Gear 360 (2017) berjaya mengekalkan warna sebenar berbanding Honor VR Camera yang kelihatan terlalu banyak cahaya berwarna putih.

Ulasan: Berdasarkan hasil gambar Outdoor yang diambil pada waktu pagi dengan pencahayan mencukupi, tidak dinafikan Gear 360 (2017) berjaya menghasilkan gambar yang menonjol tanpa sebarang penambahan warna, terutamanya pada langit yang kelihatan biru. Manakala honor VR Camera pula kelihatan sedikit over exposed pada langit, tetapi secara keseluruhannya masih memuaskan.

Ulasan: Rakaman video UHD 4K pada Gear 360 ini diambil dalam cuaca yang baik, hasilnya sangat memuaskan. Selain kualiti bunyi yang kedengaran lebih jelas, fungsi pembatalan bunyi angin turut disokong pada Gear 360 (2017) ini.

Ulasan: Rakaman video HD penuh pada honor VR Camera juga diambil dalam cuaca yang sama seperti Gear 360 (2017). Namun begitu, masalah over exposed pada langit seperti pada hasil gambar turut muncul pada rakaman video, tetapi kualiti bunyi yang dihasilkan masih memuaskan, dan yang penting tidak menjejaskan kualiti video secara keseluruhannya.


Senarai Top 10 Carian Paling Trending Di Google Sepanjang Tahun 2018

Google telahpun mengumumkan senarai tahunan mereka yang dinamakan sebagai “Setahun dalam Carian Malaysia” – di mana memperlihatkan carian paling trending sepanjang tahun 2018.

Berikut adalah senarai kedudukan carian paling trending yang dinilai terbaik sepanjang 2018 mengikut kategori :


Reviu Eksklusif: Berbaloi Sangatkah Peranti Gaming Semahal ROG Mothership Ini? Korang Rasa?

Bosan kalau main game asyik lag sahaja kan? sampai kacau pengalaman gaming korang. Korang chill, korang rileks, sebab peranti raksasa daripada Republic Of Gamers ini pasti buat mata korang terbeliak!!! ROG Mothership. Bagus sangat ker? Hebat sangat ker? Sampai harga boleh beli kereta? Jom try tengok nih!!!

Sebelum korang nak tengok kehebatan komputer berspesifikasi raksasa ni, korang try tengok dulu apa yang terhadir bagi komputer gaming nih!!

Rupa paras komputer riba ini bukan seperti komputer riba gaming yang biasa. Sangat rare tau!!! Hebatnya komputer ini apabila papan kekunci dan komputer ini boleh di tanggalkan . Angle juga boleh dilaraskan.

Disebabkan ia boleh ditanggalkan, ia memberikan paparan yang lebih luas dan ‘feel’ yang berbeza’. Korang tak percaya? korang tengok la sendiri rupa paras ROG Mothership ini!!

Korang nak tahu kan kenapa peranti ini agak mahal? Disebabkan ia tampil dengan spesfikasi dalaman yang memang power giler!!! Peranti ini tampik dengan kad grafik yang hebat giler iaitu GeForce RTX 2080 yang boleh mencapai sehingga 1880 MHz pada 200W. Ia turut didpadankan dengan 8GB of GDDR6 VRAM yang mampu clocked pada 7200MHz.

Bukan itu jer tau!!! Ia turut dihadirkan dengan pemproses yang awesome giler iaitu Intel Core i9 generasi ke-9. Jadi tidak hairanlah ketika kami mencuba bermain game menggunakan peranti ini, tiada sebarang lag malahan grafik yang terhasil memang terbaik. Boleh dikatakan antara yang terbaik di pasaran pada ketika ini!

Tak percaya lagi? Kami cuba test peranti ini menggunakan Userbenchmark dan Crystaldisk benchmark bagi mengukur keupayaan peranti ini. Berikut adalah hasilnya:

Daripada keputusan tersebut menunjukkan ia berada pada tahap yang terbaik!! Dah terbukti kan.

Nak lagi puas, ROG Mothership ini hadir dengan paparan yang memang WOWERS giler iaitu bersaiz 17.3″ yang mana ia dihadirkan dengan 4K UHD. Kadar segar semula 144Hz dan 3ms response time. Jadi paparan memang tak boleh nak cakap apa dah. Memang puas giler!

Tak lengkap kalau nak main game tapi tak ada sistem bunyi yang best!! Korang tak perlu risau sebab ROG Mothership ini memang terbaiklah sistem bunyi dia sebab ia dikuasakan dengan premium ESS® Sabre HiFi DAC.

Dihadirkan dengan 7.1 Channel virtual surround sound yang hadir dariapada 4W quad front speaker yang memberikan 200% bunyi yang lebih kuat. Boleh terpelanting kalau dengan nih! Meh tengok hasil bunyi daripada ROG Mothership ni!

Disebabkan papan kekuncinya boleh dicabut, ROG Mothership ini mampi berdiri gah bagi memberikan aliran udara yang lebih baik. Ia mampu mengurangkan suhu sehingga 14°C dan liquid metal membawa penyejukkan CPU ke tahap yang baharu. So korang tak ada masalah peranti cepat panas disebabkan bermain terlalu lama.

Kepuasan sebenarnya tidak terhenti disitu. korang boleh menambahkan lagi keseronokan bermain game menerusi aksesori yang boleh dipadankan pada ROG mothership ini. Aksesori ini pastinya boleh memudahkan kawalan dan memberi kepuasan bermain.

Dengan semua ciri hebat daripada ROG Mothership ini, tak dapat dinafikan korang memang akan puas bermain game menggunakan peranti ini. Sampai tak ingat dunia la kalau main.

Sememangnya ROG Mothersip ini luar biasa. Spesifikasi dalaman dan keunikkan reka bentu kboleh membuatkan korang tak lena tidur untuk bermain game menggunakan peranti ini. Pastinya korang akan puas!!! Sekiranya korang memiliki bajet yang besar untuk bermain game, ini adalah pilihan untuk anda!!!


Reviu Eksklusif Vivo V17 Pro : Si Enam “Mata” Yang Penuh Keajaiban – Eh Ye Ke Ni?!

Vivo, siapa tak kenal dengan jenama yang penuh dengan inovasi dalam arena peranti pintar. Baru-baru ini, vivo sekali lagi menggegarkan dunia gajet dengan sebuah smartphone diluar jangkauan akal iaitu vivo V17 Pro dengan persediaan enam kamera berkuasa! Kemunculan peranti ini dilihat berjaya menarik minat ramai terutamanya mereka yang gemar memuat naik gambar selfie atau OOTD di sosial media. Penuh inovasi! Tetapi, adakah ia cukup terbaik? Sama-sama kita tengok…

Rakam dan raikan moden indah bersama vivo V17 Pro! Sayang kan kalau terlepas merakam momen-momen indah bersama rakan dan insan tersayang?  Nak – nak pula kalau detik indah itu takkan berulang?

Okay, dengan vivo V17 Pro mesti korang akan rasa relax je – sebab memang sesuai sangat digunakan untuk meraikan detik terindah dengan sejumlah fungsi hebat seperti Quad AI kamera yang dilengkapi lensa dengan tugas tersendiri bagi menghasilkan imej berkualiti dan terperinci – kamera utama 48MP, super wide-angle, super macro dan bokeh. Lens ini juga menyokong fungsi AI Super Night Mode dengan sokongan HDR yang dinaik taraf bersama teknologi pengurangan noise untuk menangkap keajaiban malam yang sempurna.

Selain itu, peranti ini juga diiringi persediaan Dual Selfie kamera dengan sokongan gabungan lensa 32MP + 8MP. Menariknya, lensa ini menyokong fungsi super wide angle yang pastinya menambah perspektif baru untuk pengalaman selfie lebih menarik terutamanya untuk paparan landskap – keluasan sehingga 105 darjah.

Lebih mengujakan, lensa ini juga diselitkan dengan fungsi Super Night selfie – bantu mengoptimumkan kecerahan gambar bagi memberi hasil lebih jelas dan cantik. Nak lagi best, kamera selfie juga disuntik dengan fungsi menarik lain termasuk Pose Master dan AI Makeup yang pastinya menjadikan diri lebih menakjubkan.

Vivo V17 Pro dilengkapi paparan penuh bersaiz 6.44” dengan panel Super AMOLED bersama nisbah aspek sebanyak 20: 9 – Paparan ini menawarkan warna gamut yang asli dan diiktiraf pensijilan TUV Rhineland untuk perlindungan mata dalam gelap. Peranti ini disertakan dengan modul kamera naik turun pintar – sekaligus meluaskan paparan tanpa sebarang cela.

Modul naik turun ini didakwa mampu bertahan sehingga 10 tahun – dengan anggaran penggunaan sebanyak 20 kali sehari. Untuk keselamatan, vivo V17 Pro diselitkan dengan teknologi cap jari dalam paparan dengan algoritma yang dioptimumkan bagi memberikan pengalaman nyahkunci peranti yang terbaik.

Vivo V 17 Pro dikuasakan oleh cip pemproses Snapdragon 675 – dibantu RAM sebesar 8GB dan storan dalaman 128GB. Gabungan ini sekaligus memberikan pengalaman menyeronokkan yang tidak terkira kepada pengguna, sekaligus memudahkan pengendalian sistem operasi – menjadikannya lebih lancar dan baik. Peranti ini berupaya menjalankan operasi harian dengan lancar tanpa sebarang masalah.

Beralih pada ujian Geekbench, vivo V17 Pro mencatatkan markah sebanyak 507 mata untuk ujian satu teras dan 1,580 mata untuk ujian pelbagai teras. Melengkapi peranti juga adalah, bateri berkapasiti 4,100mAh yang dilengkapi sokongan Dual Engine Fast Charging yang membawakan pengalaman pengisian lebih cepat berbanding teknologi pengecasan standard.

Vivo V 17 Pro dilengkapi ciri menarik termasuk Multi Turbo untuk pengalaman yang lebih baik – teknologi ini merupakan pengoptimal integrasi AI Turbo, Center Turbo, Game Turbo, Net Turbo  dan Cooling Turbo yang bantu meningkatkan kecekapan peranti dan menjadikannya bertindak balas dengan lebih cepat.

Selain itu, sokongan Game Centre juga membawakan pengalaman permainan yang mendalam dengan menyampaikan maklumat berkaitan CPU, suhu peranti dan beban kerja data dengan tepat. Pada masa sama, ia juga berfungsi sebagai Ultra Game Mode. Melaluinya, frame-drop dapat dikurangkan sehingga 300% dan ia bantu mengoptimumkan sumber sistem bertujuan mempersembahkan prestasi permainan lebih baik.

Vivo V17 Pro menggunakan antaramuka FuntouchOS 9.1 berlandaskan sistem operasi Android 9 – di mana antaramuka ini menerima peningkatan yang ketara berbanding sebelum ini. Ia juga diperkemaskan dengan teknologi tinggi yang lebih dinamik, antaranya seperti sokongan mod gelap untuk pengalaman lebih baik. Untuk makluman, fungsi ini boleh aktifkan secara automatik atau manual.

Tersedia dalam dua warna menarik seperti Knight Black dan Crystal White, vivo V17 Pro ditawarkan di pasaran tempatan pada harga RM1,699 untuk seunit. Bagi yang berminat, peranti ini boleh didapati menerusi beberapa saluran berbeza termasuk vivo Online Store, Lazada, Shopee dan rakan telco yang mengambil bahagian. Beli vivo V17 Pro : Lazada | Shopee


Acer Perkenal Barisan Peranti Terbaharu Dan Naik Taraf Yang Mengagumkan!!!

Bersempena dengan IFA yang sedang berlangsung di Berlin, Acer telah memperkenalkan beberapa peranti baharu dan juga peranti yang telah ditambah baik. Ia sekali gus memberikan kepada pengguna kepuasa yang terbaik!!

Swift 5

Acer Swift 5 pastinya sebuah peranti yang ringan tetapi berkuasa. Direka dengan magnesium dan lithium bagi rangka komputer dan hanya sebera 990g sahaja. Tampil dengan paparan sesentuh bersaiz 14 inci dengan resolusi FHD membuatkan ia tampil eksklusif.

Dihadirkan dengan CPU yang berkuasa iaitu Intel Core i7-1065G7 dan dipadankan dengan memori DDR4 sebesar16GB dan storan SSD PCIe sebesar 512GB. Turut dihadirkan dengan teknologi WiFi 6. Baterinya turut mampu bertahan sehingga 12.5 jam.

Swift 3

Bagi Swift 3 pula, ia juga tidak mengecewakan. Hadir dengan CPU yang baik iaitu Intel Core i7-1065G dengan cip pemproses grafik Iris Plus. Melengkapinya adalah kad grafik NVIDIA GeForce MX250. Memori juga tidak mengecewakan apabila hadir dengan DDR4 sehingga 16GB, dan juga storan SSD PCIe sebesar 512GB.

Predator Triton 300

Ia merupakan peranti gaming yang baik. hadir dengan skrin 15.6 inci dan disetakan dengan resolusi FHD. Melengkapi keupayaan mengagumkan adalah CPU Intel Core i7 generasi kesembilan dan dipadankan dengan memori DDR4 sebesar 16GB dan storan SSD PCIe dalam konfigurasi RAID sehingga 2TB. Grafik juga tidak mengecewakan apabila ia hadir denghan NVIDIA GeForce GTX 1650.

Predator Thronos Air

Dari segi rekaannya, Acer nyata telah memperkemaskannya namun fungsi terdahulu masih dikekalkan seperti 3 paparan skrin 27 inci dan tempat simpanan aksesori. Antara yang ditambah ialah kamera web untuk tujuan penstriman, tempat letak kaki untuk kestabilan dan pemengang untuk memudah penyesuaian paparan.

Lebih menarik ia hadir dengan kerusi urut bagi memastikan pemain dapat berehat setelah penat bermain. Ia akan tiba di pasaran EMEA pada suku ke empat tahun ini.

Menariknya mengenai projekctor ini, ia merupakan projektor pertama di dunia untuk menyokong Mod Paparan Potret Auto. Ia turut dihadirkan dengan visual Full HD dan mempunyai jangka hayat bateri sehingga 5 jam.

Planet 9

Acer juga turut memperkenalkan  platform e-sukan baru yang dikenali sebagai Planet9. Ia membenarkan majoriti pemain kasual, serta pemain yang ingin bergerak ke arah pemain e-sukan profesional, untuk berinteraksi antara satu sama lain melalui fungsi komuniti platform. Platform ini juga akan menyediakan perkhidmatan bimbingan, perkongsian Raiders permainan dan fungsi lain. Antara permainan yang disokong adalah PUBG, League of Legends dan DOTA 2.

Artikel Berkaitan:


Xiaomi Redmi S2 Khas Untuk Kaki Swafoto Dijual Dengan Tanda Harga RM679

Selain daripada menawarkan Xiaomi Mi MIX 2S di Malaysia, Xiaomi juga membawakan Redmi S2 untuk para penggemar swafoto yang inginkan peranti pada harga ratusan Ringgit. Untuk pasaran tempatan, peranti ini dijual pada harga bermula RM679 dan RM849 untuk varian atas.

Xiaomi Redmi S2 dilengkapi kamera hadapan 16 Megapiksel dengan kuasa AI (kecerdasan buatan) disamping aperture f/2.0. Menggunakan teknologi Super Pixel dan AI Beauty 4.0, kamera depan juga menyokong ciri Face Unlock untuk pengecaman wajah. Sementara di belakang pula, ia lengkap dengan dwi kamera 12 Megapiksel dan 5 Megapiksel bersama bantuan LED flash termasuk integrasi penggambararan AI.

Dipadankan dengan paparan 6-inci HD+ 1440 x 720 piksel, peranti ini dibina diatas tubuh badan logam bersama bateri berkapasiti 3,080mAh. Bagi menguasakan peranti ini, ia dijana cip pemproses Qualcomm Snapdragon 625 dan memori 3GB RAM serta 32GB storan. Manakala, varian atas pula hadir dengan 4GB RAM dan 64GB storan.

Xiaomi Redmi S2 dikeluarkan dengan pilihan warna emas dan kelabu selain ia akan mula dijual di kedai atas talian Lazada, Mi Store, dan Mi Zones seluruh negara bermula 1 Jun 2018. Bagaimanapun, untuk warna Rose Gold ia bakal ditawarkan pada masa akan datang.


OnePlus 7 Pro Diperkenalkan – Sokong Rekaan Pop-Up & Ketersediaan Tiga Kamera Utama

Setelah sekian lama menanti, akhirnya OnePlus secara rasmi memperkenalkan pewaris baru mereka iaitu OnePlus 7 Pro. Model ini dilihat hadir dengan penawaran menarik di samping teknologi lebih terkini.

OnePlus 7 pro menyokong skrin penuh berukuran 6.67″ QHD+ bersama sokongan kadar segar 90Hz dan HDR10+. Ia dijana pemproses Snapdragon 855 bersama pilhan memori hingga 12GB RAM dan storan dalaman hingga 256GB. OnePlus 7 Pro turut menyertakan sokongan pengimbas cap jari terbina di bawah skrin.

OnePlus 7 Pro menyokong 3 kamera utama : 48MP (Sony IMX586) + 16MP + 8MP. Kamera swafoto sebesar 16MP. Kameranya menyertakan sejumlah ciri menarik : rakaman video 4K 60fps, integrasi Google Lens dan ciri baru dikenali sebagai UltraShot.

Melengkapinya bateri berkapasiti 4,000 mAh bersama pengecasan pantas Warp Charge 30W. Ia juga menyokong storan berasaskan UFS 3.0 dan cecair penyejuk yang ditambah baik. OnePlus 7 Pro menggunakan sistem operasi OxygenOS berasaskan Android Pie – mod gaming juga turut tersedia.

Peranti ini hadir dengan 3 warna menarik iaitu Nebula Blue, Mirror Grey dan Almond. Terdapat khabar mengatakan OnePlus bakal memperkenalkan peranti ini di pasaran tempatan dalam masa terdekat. Sama-sama kita tunggu untuk penawaran harga dan ketersediaan kelak.


Lengkap Dengan Skrin Besar! Storan Besar! Bateri Besar! Siri HUAWEI Y9, Smartphone Terbaik Pada Harga Bermula RM799!

Tahun 2019 kian melabuhkan tirainya. Nak tahu tak apa yang best bila dah nak hujung tahun ini? Sudah tentulah banyak promosi dan diskaun hebat-hebat belaka. So, memang ngam sangat untuk korang yang kaki shopping tu.

Maklumlah, bila sebut pasal shopping, semua orang confirm tak boleh elak kan? Nak shopping tak ada masalah, tapi korang kena pandai berjimat juga tahu! Apa? Pening tak tahu macam mana? Jangan risau, meh nak share cara korang boleh save badget dan berjimat secara kaw-kaw!

Tips pertama yang korang perlu buat adalah rancang perbelanjaan – apa yang korang boleh apply adalah amalkan 50% belanja, 30% investment dan 20% simpanan.

Andai kata 20% adalah jumlah yang agak besar untuk korang simpan, mulakan dengan jumlah yang kecil setiap bulan. Kemudian, beransur-ansur untuk simpan lebih banyak. Tapi! Korang kena ingat, wajibkan simpanan dan jangan sesekali usik melainkan emergency!

Rakyat Malaysia sangat bertuah kerana bukan sahaja mempunyai banyak musim jualan di Malaysia – bahkan, ia seperti tidak pernah habis dengan promosi. Tapi, berfikir sebelum berbelanja dan elakkan membeli barang yang tidak perlu! Ingat! Tak perlu bazirkan duit pada perkara yang tidak penting.

Tips paling penting untuk berjimat ialah menjadi pengguna bijak! Nak tukar phone lama ke baru? Tapi, tak nak poket ‘koyak’? Takut nak beli sebab ‘menangis’ tengok harga? Chill & santai! Aha, ini berita sangat baik. Siri HUAWEI Y9 adalah antara terbaik!

Dengan harga bermula RM799, korang boleh dapatkan smartphone yang dilengkapi skrin besar 6.59″ Ultra FullView Display, storan 128GB, 48MP Triple AI Camera dan 16MP kamera hadapan dengan rekaan pop-up, bateri 4000mAh dan banyak lagi!

Jadi, mengapa membayar lebih apabila korang boleh dapatkan smartphone yang lebih baik dengan harga murah? Jimat bukan? Serious talk, rasa macam best sangat sebab korang boleh bergaya sambil berjimat! Lepastu, siap dapat smartphone power lagi tau!

Jadi, bagi yang berminat HUAWEI Y9 ditawarkan pada harga RM799, manakala HUAWEI Y9s pula berharga RM999 siap hadiah menarik berupa HUAWEI Band 4 (bernilai RM139) lagi yang boleh ditebus melalui Member Center.

So, tunggu apa lagi? Dapatkan segera menerusi laman rasmi HUAWEI Store atau kunjungi HUAWEI Experiences Store berdekatan korang hari ini juga!

**Advertorial dari HUAWEI Malaysia


Pencipta Android Bakal Memperkenalkan Perantinya

Andy Rubin, salah seorang individu penting yang melahirkan Android telah mendedahkan bahawa syarikatnya, Essential akan memperkenalkan sebuah peranti terbaru. Andy Rubin memuat naik sebuah imej menunjukkan sedikit rupa peranti tersebut yang nampaknya mempunyai rekaan paparan bezel-less.

Tidak ada informasi tambahan tentang peranti ini dan kita perlu menunggu pengumuman dan perkembangan seterusnya dari Rubin dan Essentials pada masa akan datang. Dengan latar belakang dan profil yang cukup gah di dalam dunia teknologi, pasti ramai yang mempunyai harapan yang besar untuk peranti dari Andy Rubin.


WhatsApp Menarik Kembali Servis Berbayar!

Aplikasi WhatsApp yang sebelum ini akan mengenakan bayaran USD 0.99 (RM 4.34) selepas tempoh 12 bulan penggunaan, kini menurut pihak WhatsApp mereka akan memberhentikan servis berbayar pada aplikasi ini. Bermakna aplikasi ini akan ditawarkan secara PERCUMA kepada semua pengguna di seluruh dunia, tiada lagi yuran langganan untuknya. Sejak dari hair ini, pihak WhatsApp telah mula mengaktifkan langganan percuma mereka dengan mengubah langganan perkhidmatan kepada semua pengguna menjadi “sepanjang hayat”.

Menurut mereka, langkah itu diambil seiring dengan kematangan operasi syarikat dan mereka mendapati pengenaan cas tidak akan diterima baik penggguna. Tambahan lagi, ramai pengguna WhatsApp tidak memiliki kad debit atau kredit, dan ini akan menyukarkan mereka untuk melakukan bayaran. Bagi memastikan pengguna tetap setia dengan servis WhatsApp, langkah penarikan balik cas tahunan telah dilakukan.


Miliki Hadiah Menarik Bernilai Sehingga RM1000 Menerusi Kempen Promosi ‘Back To School’ Anjuran ASUS ROG Dan NVIDIA !!!

Korang nak dapat hadiah menarik tak? Kalau nak tau ASUS ROG dan NVIDIA telah berkerjasama melaksanakan kempen promosi ‘Back To School’ bermula dari 2 September 2019 sehingga 13 October 2019.

Menariknya anda berpeluang memenangi hadiah eksklusif yang berupa barangan eksklusif ROG bernilai lebih dari RM1000 apabila anda membeli komputer riba dan desktop ROG yang terpilih.

Cara menyertai sangat mudah. Ikuti langkah ini:

Sebanyak 12x ROG NVIDIA Doof Bean Bag tersedia bagi cabutan bertuah. Lebih menarik pelajar juga akan menerima ROG keychain dan ROG Sticker pack.

Bagi mendapatkan maklumat lanjut, anda boleh melayari laman sesawang ASUS ROG atau anda juga boleh melayari laman Facebook ASUS ROG.

Artikel Berkaitan:


HUAWEI Dikhabar Mempaten Peranti Skrin Boleh Lipat Terbaharu?

Ada satu berita menarik iaitu HUAWEI dikatakan telah mempatenkan satu lagi peranti boleh lipat mereka yang mana ia tampil dengan 2 skrin.

Menariknya, ia tidak dihadirkan dengan kamera pada skrin peranti ini. Namun, ia hadir dengan 4 kamera dan hadir dengan sistem zum periskop.

Jadi, teruskan bersama kami menantikan perkembangan berita ini!!!


Kemas Kini Terbaru OnePlus Membuatkan Peranti Kehabisan Bateri Dengan Cepat

OnePlus baru-baru ini telah melepaskan kemas kini terbaru untuk beberapa model telefon pintar mereka antaranya OnePlus 3/3T, OnePlus 5/5T, dan OnePlus 6/6T. Kemas kini versi terbaru ini dikatakan telah membaiki isu pepijat pada sistem perisian dan beberapa isu lain. Namun, dilaporkan segelintir pengguna telah menghadapi masalah lain iaitu bateri.

Melalui forum OnePlus, ada pengguna mengadu dimana peranti OnePlus 6 yang dioperasikan oleh Oxygen OS versi 5.1.6 dan 5.1.8 telah menghadapi masalah bateri yang cepat habis. Tidak seperti versi sebelumnya, bateri dikatakan menggunakan tenaga yang banyak malah tiada amaran dan peringatan apabila bateri kurang daripada 15 peratus.

Selain itu, pengadu turut memberitahu telefon pintar yang digunakan pernah terpadam secara tiba-tiba walaupun bateri diatas 50 peratus. Isu lain yang berlaku pada kemas kini ini ialah masalah pada aplikasi kamera yang tersekat.

Kami pasti OnePlus melihat perkara ini dengan serius dan mereka mungkin akan mengeluarkan satu kemas kini terbaru dalam masa terdekat ini.

Sumber


Intel : Pemproses Grafik Iris Dan Iris Pro Lebih Baik Dari Majoriti Pemproses Grafik Di Pasaran

Gregory Bryant (Naib Presiden dan General Manager Intel Desktop) telah membuat kenyataan berkenaan Intel Iris Graphic, menurut beliau pemproses grafik terbaru itu mampu mengalahkan kebanyakan pemproses grafik di pasaran walaupun Iris hanya hadir sebagai unit integrasi bersama pemproses Skylake.

Tambah beliau lagi, pemproses grafik integrasi tidak lagi seperti dahulu, kini ianya 30 kali lebih baik berbanding 5 tahun lepas. Bagi golongan pemain video dan artis grafik, unit pemproses grafik khas menjadi pilihan kerana ia mampu memberi lebih prestasi dan kestabilan ketika bermain dan melakukan tugas, walaupun begitu kad grafik tersebut amat mahal. Diharapkan dengan kehadiran kad grafik integrasi yang berprestasi tinggi akan dapat mengurangkan beban bagi mereka yang ingin mendapatkan sistem komputer berprestasi tinggi.


OPPO A9 2020 Diumum Telefon Pintar Terlaris Ketika Hari Pertama Jualan!!!

Semua pasti kenal dengan peranti terkemuka di Malaysia, OPPO yang baru sahaja melancarkan peranti terbaharunya yang dikenali sebagai OPPO A9 2020. Menariknya OPPO telah mengumumkan bahawa peranti ini telah mencatatkan jualan terbaik No.1 telefon pintar paling laris melalui pembelian di gedung jualan rasmi dan dalam talian.

Bukan itu sahaja, pada hari pertama jualan, OPPO telah menjemput pelakon terkenal tanah air, Saharul Ridzuan merasai sendiri pengalaman menjadi juru jual peranti OPPO selama 1 hari di Lowyat sambil berkongsi kepada pelanggan tentang kehebatan OPPO A9 2020.

Peranti ini bukan hanya mencatat rekod jualan di gedung rasmi dan dalam talian, tetapi juga di platform rakan kongsi rangkaian termasuk Thundermatch, Urban Republic, Senheng, SenQ dan DirectD.

OPPO A9 2020 yang dilancarkan pada 28 September lalu pada harga RM1199 tampil dengan spesifikasi menakjubkan seperti kamera yang hebat iaitu 48MP (utama) + 8MP (Ultra-Wide Angle) + 2MP (Portrait) + 2MP (Mono) bagi kamera belakang dan kamera hadapan pula adalah 16MP.

Dikuasakan oleh pemproses Snapdragon 665 dan dibantu gabungan memori 8GB RAM + 128GB ROM memberikan prestasi terbaik!

Beli Peranti OPPO Di Sini:

Artikel Berkaitan:


Pra-Tempahan Apple iPhone 8 Warna Merah Dibuka – Harga Bermula RM3,649

Beberapa hari lepas Apple telah mengumumkan ketersediaan warna merah baharu untuk iPhone 8 dan iPhone 8 Plus. Kini di laman rasmi Apple Malaysia, ia sedia untuk di pra-tempah pada harga bermula RM3,649 untuk iPhone 8 dan RM4,149 untuk iPhone 8 Plus.

Harga yang ditawarkan adalah sama seperti peranti iPhone dengan warna sedia ada. Oleh itu, warna merah ini sebahagian daripada pilihan tambahan kepada peminat produk Apple di luar sana untuk mendapatkan warna edisi terhad (PRODUCT) RED.

Apple iPhone 8 dan iPhone 8 Plus (PRODUCT) RED ditawarkan dalam pilihan storan asas 64GB, sementara untuk storan 256GB pelanggan perlu membuat penambahan wang. Pra-tempah untuk kedua-dua produk boleh dibuat di laman rasmi Apple Malaysia.

Warna merah pada iPhone ini sebenarnya merupakan produk bantuan amal untuk Dana Antarbangsa dalam membantu pesakit AIDS dan HIV. Jadi, jika anda membeli peranti ini dalam masa sama anda turut membantu golongan yang tidak bernasib baik.

Pra tempah iPhone 8 (PRODUCT) RED di sini.


MIUI 8 Kini Berwajah Baru Dengan Ciri-Ciri Menarik!

Selain Mi Max, Xiaomi juga memperkenalkan paparan antaramuka MIUI terbaharu mereka iaitu MIUI 8. Ia menawarkan penambahbaikkan pada rekaan serta membawakan beberapa ciri-ciri baru. Diinspirasikan daripada kaleidoscope, MIUI 8 kini tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting.

Di antara inovasi yang diterapkan oleh Xiaomi di dalam MIUI kali ini adalah kebolehan untuk membuat aplikasi yang diklonkan serta menguruskan pelbagai akaun pada satu peranti. Ini bermakna, dua aplikasi yang sama boleh dijalankan serentak pada satu peranti tetapi menggunakan akaun berbeza. Untuk membezakan aplikasi yang telah diklon tersebut, anda boleh meletakkan kata laluan berlainan mahupun pengimbas cap jari kiri untuk akaun pertama dan kanan untuk akaun kedua.

Menariknya, kehadiran keupayaan mengimbas data menggunakan kamera juga telah ditambah baik. Selain kod QR, pengguna juga boleh mengimbas kad nama untuk terus ditambah ke dalam senarai kenalan. Bukan itu sahaja, anda juga boleh mengimbas produk atau kod bar untuk mencari produk tersebut di laman Internet. Lebih menarik lagi, persamaan matematik turut boleh diimbas untuk diselesaikan oleh komputer tanpa perlu menyalin semula ke dalam smartphone.

Manakala fungsi galeri pula, kini hadir dengan ciri-ciri menarik untuk mengedit gambar dan video dengan meletakkan pelekat, efek, kapsyen dan juga muzik. Ia dikatakan 90% lebih baik berbanding sebelumnya.

Ujian beta untuk MIUI 8 di China akan bermula pada 1 Jun, manakala ROM pembangun akan dikeluarkan pada 17 Jun untuk semua model Redmi dan Redmi Note serta Mi 2 / 2S / 3/4 / 4c / 4S / 5 / Max.

Baca juga:


Realme Mengadakan Promosi Happy Party Day: Diskaun Sehingga 79%!

Bulan Peminat Ultra istimewa Realme Malaysia tidak terhad kepada promosi besar 12.12 mereka, kerana mereka akan mengadakan Jualan Selepas Pesta di Lazada dan Shopee dan semua kedai sah realme mulai 15 Disember. Peminat Realme boleh menantikan segala-galanya daripada peralatan pintar hingga telefon pintar unggul, realme GT ME dan peranti lain yang sesuai untuk dihadiahkan pada Krismas yang akan datang. Ini adalah acara promosi yang anda tidak boleh ketinggalan!

Berikut adalah beberapa diskaun yang ditawarkan oleh realme After Party Sale untuk peminat realme:

Mulai sekarang hingga akhir Disember, pastikan anda menyemak semua kedai sah realme, kedai Shopee rasmi, kedai Lazada rasmi dan kedai global Shopee untuk mendapatkan tawaran hebat ini dan banyak lagi!

Untuk maklumat promosi lanjut, sila ikuti laman Facebook realme Malaysia


Realme Rasmikan Concept Store Pertama Di malaysia!

Peminat Realme pasti teruja apabila Realme meneruskan langkah bergayanya apabila telah membuka Concept Store yang pertama di The Mines Shopping Mall dan termasuklah Image Store di Setapak Central Mall minggu lalu.

Kedua -dua store tersebut merupakan one-stop center bukan hanya untuk hands on peranti terbaharu daripada Realme, tetapi juga menyediakan pelbagai servis termasuklah membaiki telefon, konsultasi produk dan pelbagai lagi.

Bagi mendapatkan maklumat lanjut mengenai Realme Malaysia dan promosi, layari laman sesawang Facebook, Twitter dan Instagram. Anda juga boleh melayari laman sesawang Realme.

Beli Peranti Realme Di Sini:

Artikel Berkaitan:


Digi Mengorak Langkah, Kini Melalui Program Perintis Bertemakan Kesihatan – Kempen Digi Stepz

Dalam usaha terus memberi perkhidmatan terbaik, Digi Telecommunications Sdn Bhd (Digi) hari ini telah mengorak langkah lebih mantap lagi dengan mengumumkan perlancaran program perintis bertemakan kesihatan dinamakan Kempen Digi Stepz.

Kempen Digi Stepz merupakan sebuah program kesihatan perintis yang membolehkan warga Malaysia kekal cergas dengan mengukur purata langkah harian mereka menerusi penggunaan peranti kecergasan. Lebih menarik, para peserta juga akan memperoleh pelbagai ganjaran hanya dengan mengamalkan gaya hidup yang lebih aktif.

Program ini terbuka kepada semua warga Malaysia yang berusia antara 18 hingga 39 tahun dan ianya berlangsung mulai 3 November sehingga 2 Disember 2018 di semua Digi Stores yang turut mengambil bahagian terutama di kawasan Lembah Klang. Maklumat lanjut layari SINI.


Kemas Kini OxygenOS 5.0 Untuk OnePlus 5 Telah Ditarik Semula

Lebih kurang dua minggu selepas OnePlus mengumumkan kemas kini OxygenOS 5.0 untuk model OnePlus 5 diumumkan, ketersediaan kemas kini itu nampaknya telah dihentikan serta-merta. Berita penarikan semula kemas kini terbaru berasaskan Android 8.0 Oreo untuk model OnePlus 5 ini telah dibuat berikutan isu yang dihadapi oleh pemilik peranti ini.

Berdasarkan pemerhatian eRing, antara isu yang dihadapi oleh pengguna yang menggunakan OxygenOS 5.0 ini termasuklah masalah berkaitan Bluetooth, masalah getaran serta bunyi beep yang berterusan ketika menjawab panggilan, ketahanan bateri yang lemah, aplikasi ditutup secara tiba-tiba dan banyak isu lain lagi.

Menyedari akan isu yang dihadapi dengan OxygenOS 5.0 ini, pihak OnePlus telah mengeluarkan kenyataan untuk menghentikan kemas kini tersebut dan sedang membuat persiapan untuk tampil dengan kemas kini terbaru OxygenOS 5.0.1 tidak lama lagi. Namun begitu tiada tarikh spesifik yang diumumkan oleh OnePlus setakat ini.

Sumber: OnePlus


Prestasi Samsung Galaxy S9+ Telah Disahkan Melalui Keputusan Benchmark

Selagi sesebuah model yang popular itu tidak dilancarkan secara rasmi, selagi itulah ada sahaja berita mengenai ketirisan yang berkaitan dengan peranti tersebut di Internet. Selepas perkongsian mengenai ketirisan panel depan dan juga reka bentuk Samsung Galaxy S9 dan Galaxy S9+, kini timbul lagi satu pendedahan berhubung prestasi model premium tersebut.

Walaupun Samsung dikatakan bakal mengumumkan model Galaxy S9 dan juga Galaxy S9+ dalam tempoh beberapa bulan lagi, keupayaan prestasi Samsung Galaxy S9+ yang menggunakan nama model SM-G965U1 telah berjaya didedahkan. Berdasarkan kepada keputusan ujian benchmark yang popular iaitu Geekbench, Samsung Galaxy S9+ telah mencatatkan keputusan yang sangat baik iaitu 2422 untuk skor single-core, dan mencapai sehingga 8351 untuk skor multi-core.

Keputusan ini sememangnya sangat baik memandangkan setakat ini skor terbaik pernah dicatatkan oleh Samsung untuk single-core tidak lebih dari 2000, manakala untuk skor multi-core pula sekitar 6500 sahaja. Sungguhpun begitu, keputusan ujian ini telah dicatatkan oleh Samsung Galaxy S9+ yang dikuasakan oleh pemproses Qualcomm Snapdragon 845 dan bukannya pemproses Samsung Exynos yang akan diterima oleh peminat Samsung di negara ini. Tetapi pada pendapat eRing, prestasi kedua-dua pemproses ini mungkin tidak begitu jauh berbeza.

Sumber: PhoneArena


Celcom Perkenalkan Pelan FiRST Platinum & Home Broadband

Celcom dengan rasminya melancarkan pelan FiRST Platinum dan juga Home Broadband! FiRST Platinum menawarkan lebih banyak kelebihan berbanding FiRST Gold dengan data Internet 18GB sebulan. Menawarkan komitmen sebanyak RM150 sebulan, ia memberi 9GB data sepanjang masa dengan tambahan 9GB data pada hujung minggu serta boleh membawa baki data berlebihan ke bulan hadapan.

Pelan ini turut memiliki panggilan dan SMS tanpa had, Yonder Music dan langganan iflix selama 12 bulan secara percuma. Malah, Celcom tidak ketinggalan memberikan akses percuma ke Malaysia Airlines Golden Lounge di KLIA, tetapi terhad kepada satu pass seorang dan 1,000 yang pertama sahaja.

Selain itu, pelanggan FiRST Platinum juga menerima layanan keutamaan seperti talian khas khidmat pengguna 1881, pilihan nombor VIP, had kredit sampai RM1,000 serta had pembayaran dilanjutkan sehingga 45 hari.

Pelan perayauan data khas Celcom Wonderoam turut disediakan khusus untuk pengguna FiRST Platinum. Di antara pelan harian RM38 yang boleh digunakan di 160 negara, pelan mingguan RM138 yang memberikan 3GB data bersama panggilan & SMS tanpa had di luar negara.

Di majlis yang sama, Celcom turut memperkenalkan pelan Internet talian tetap iaitu Celcom Home Broadband. Khas untuk pelanggan Celcom FiRST Gold & Platinum, mereka layak menerima diskaun 50% selama 6 bulan, dari harga asal RM150 sebulan. Buat masa ini, Celcom Home Broadband mempunyai kelajuan muat turun dan muat naik yang sama, iaitu 10Mbps dan hanya terdapat di Lembah Klang sahaja.

Jika berminat untuk mendaftar Celcom Home Broadband, lawati Celcom Blue Cube berhampiran untuk maklumat lanjut. Manakala untuk pelan Celcom FiRST Platinum, info tambahan boleh diperolehi dilaman sesawang Celcom.


Mengembara Dengan Google Earth VR

Komitmen Google di dalam dunia VR memang sudah jelas dengan pelancaran Daydream dan juga aplikasi dengan sokongan VR. Kini, Google meluaskan lagi ekosistem VR mereka dengan memperkenalkan Google Earth VR.

Google Earth VR membolehkan anda menjelajah dunia ini secara virtual, anda boleh pergi ke tempat-tempat yang sebelum ini hanya dapat diimpikan sahaja. Sudah tentulah ia tidak sama dengan pengalaman pergi sendiri ke tempat-tempat tersebut, tetapi sekurang-kurangnya Google Earth VR menawarkan anda pengalaman yang lebih imersif.

Tetapi jika anda ingin menikmati pengalaman ini, anda perlulah memiliki perkakasan yang mampu mengendalikan format VR. Ketika ini Google Earth VR hanya boleh diakses melalui HTC Vive dan anda boleh muat turun perisian dari Google ini melalui stor Steam.


UiTM Cadang Guna Skrin Hijau Bagi Majlis Kovokesyen?

Ekoran daripada COVID-19 yang melanda negara kita, pelbagai perkara tidak boleh dilakukan bagi menjaga penjarakkan sosial termasuklah kovokesyen. PAsti suatu yang menyedihkan, belajar selamat 3 tahun namun tidak dapat meraikan pada majlis kovokesyen.

Namun, UiTM telah mencadangkan satu langkah yang dilihat baik iaitu menggunakan skrin hijua bgi merakam penyerahan skrol ketika kovokesyen.

Graduan perlu membuat temu janji dan pergi ke kolej bagi menrakam gambar menggunakan latar hijau. Ia kemudian akan di edit bagi menampakkan ia seakan sedang menerima skrol dari Cancelor.

Kedia graduan boleh mengambil gambar bersama dengan keluarga.


Tebus eBelia Bermula Dari 1 Jun Hingga 22 Julai!!- Nikmati Penebusan Kredit RM150!!

Kerajaan telah mengumumkan inisiatif bagi program eBelia yang mana sebanyak 2 juta belia dapat menikmati program ini.

Menerusi program ini, belia boleh menebus kredit e- wallet sebanyak RM150 bermula 1 Jun hingga 22 Julai. Bagi mereka yang berumur di antara 18 hingga 20 tahun layak untuk menebus eBelia ini.

Anda boleh menebus eBelia ini menerusi aplikasi Boost, Touch N Go e-Wallet, Big Pay dan ShopeePay.


Cabaran Solekan Dan Penggayaan OPPO F9 Starry Purple

Kepada para wanita di luar sana, bersedialah dengan cabaran solekan starry Purple yang diinspirasikan oleh OPPO F9 Starry Purple.

Oppo F9 Starry Purple membawakan cabaran solekan dan penggayaan untuk rakyat Malaysia yang bermula dari 10 hingga 28 Oktober 2018.

Para peserta perlulah menunjukkan obsesi mereka terhadap warna unggu di bawah dua kategori sama ada solekan atau penggayaan.

Pemenang akan membawa pulang telefon terbaharu OPPO F9 Starry Purple.

Bagaimana cara untuk menyertai pertandingan ini? Mudah sahaja, dengan mengikut 3 langkah berikut.

Langkah 1: Peserta perlu memilih untuk memasuki kategori sama ada cabaran solekan atau penggayaan.

Langkah 2: Untuk menyertai cabaran solekan, peserta perlu melakukan solekan yang berinspirasikan OPPO F9 Starry Purple. Bagi cabaran penggayaan pula, peserta perlu memuatnaik sekeping gambar yang mengayakan pakaian atau aksesori yang berwarna ungu.

Langkah 3: Ketika memuatnaik, sertakan sekali tanda pagar #OPPOF9 #StarryPurpleChallenge.

OPPO F9 dalam warna Starry Purple dilihat tampil lebih menawan dengan mempunyai bahagian belakang yang berkilat seperti bintang berkilauan di atas galaksi ungu sekaligus menjadikannya sebuah peranti yang cukup bergaya untuk peminat fesyen dan juga teknologi.


Sertai “OPPO Super VOOC Season Game” & Menangi Tiket Ke Glowtopia!

Bersempena mempromosi prestasi bateri yang cemerlang, OPPO Malaysia kini menganjurkan peraduan ‘OPPO Super VOOC Season Game’ yang menawarkan hadiah menarik berupa tiket ke Glowtopia!

Wah… menarik, bukan? Apa yang perlu anda lakukan hanyalah berkongsi pengalaman bersama OPPO! Dan anda berpeluang memenangi hadiah menarik yang ditawarkan oleh pihak OPPO!

Caranya mudah sahaja, anda hanya perlu dapatkan e-borang DI SINI dan lengkapkan butiran-butiran yang diperlukan! DONE! HAPPY NEW YEAR SEMUA!!

______________________________________________________________________

Artikel Berkaitan :


Musim #GrabDurian! Tawaran Musang King RM20/kg Paling Gila-Gila – Hanya 26~28 Julai 2019 Sahaja!

Musim durian kembali lagi! Grab kini menawarkan promosi #GrabDurian Musang King yang hanya berlangsung pada 26 ~ 28 Julai 2019 dengan bayaran melalui GrabPay dan GrabFood. Anda boleh dapatkan durian sama ada di kedai, atau membuat tempahan melalui GrabPay.

Tambah nilai dalam dompet GrabPay anda dan lawati kedai Durian SS2 untuk dapatkan promosi durian Musang King hanya pada harga RM20/kg (harga asal RM50/kg). Tawaran menarik ini hanya untuk TIGA HARI mulai 26 ~ 28 Julai, dari jam 3 petang hingga 10 malam sahaja.

Kalau anda tidak suka berebut di kedai, boleh juga membuat tempahan dalam aplikasi GrabFood! RM20/300g (harga asal: RM40) ditawarkan untuk durian Musang King, jangan lupa gunakan kod promosi GRABDURIAN. Kedai durian yang terlibat dalam promosi #GrabDurian adalah Durian SS2, Sg Ruan Durian, Citta Mall dan Tony Durian, USJ 4.

Anda hanya ada 3 HARI SAHAJA untuk menikmati tawaran hebat ini! Layari laman rasmi Grab untuk info lebih lanjut.


Keputusan Ujian AnTuTu HONOR 50 Pro Terdedah??

Siri HONOr 50 bakal dilancarkan minggu hadapan dan terkini beberapa maklumat mengenai HONOR 50 Pro  telah tertiris dan yang terbaharu penanda aras peranti ini telah muncul di AnTuTu.

Daripada keputusan tersebut memperlihatkan, ia mencatatkan keputusan sebanyak 525904 mata. Daripada keputusan ini juga, boleh kita lihat ia hadir dengan pemproses Snapdragon 778G dan dipadankan dengan RAM 8GB LPDDR4X.

Ia juga memperlihatkan bahawa ia hadir dengan storan 256GB UFS 2.x dan akan melaksanakan Android1 11.

Sejauh manakah kebenaranya perlu kita nantikan ketika ia dilancarkan kelak.


Penemuan Bahan Semikonduktor Terbaru

Penyelidik dari University of Utah telah menemui bahan terbaru semikonduktor 2D yang boleh digunakan dalam penghasilan barangan elektronik. Penemuan ini amat signifikan kerana ia membolehkan pengeluar menghasilkan komputer dan peranti pintar yang lebih pantas tanpa menggunakan kuasa yang tinggi.

Bahan semikonduktor baru ini terdiri dari elemen tin dan oksigen dan mempunyai ketebalan satu atom pada setiap lapisan. Sifat tersebut membolehkan arus elektrik bergerak melalui bahan ini lebih laju tanpa perlu melalui rintangan berbanding bahan 3D seperti silikon. Bahan ini berpotensi digunakan pada masa hadapan dalam penghasilan cip pemproses komputer, grafik dan pelbagai komponen elektronik lain. Menurut data penyelidikan, bahan terbaru ini 100 kali lebih efisien berbanding bahan yang sedang digunakan dalam pembuatan komponen elektronik.


iOS Terbaru Bakal Mematikan Beratus Ribu Aplikasi iOS

iOS 11, sistem operasi versi terbaru yang sedang dibangunkan Apple untuk peranti mudah alih mereka akan menandakan migrasi total dari sistem 32-bit kepada 64-bit. Apabila sistem operasi ini dilancarkan kelak, dijangkakan lebih kurang 187,000 aplikasi 32-bit tidak lagi akan berfungsi.

iPhone 5S merupakan titik tolak perubahan apabila Apple melengkapkan model tersebut dengan pemproses 64-bit. Bermula dari saat tersebut Apple secara perlahan berhijrah dari menggunakan aplikasi 32-bit. Kami merasakan penghijrahan ini tidak akan menjadi masalah yang besar kepada kebanyakan pengguna, kerana berkemungkinan besar aplikasi yang tidak menyokong 64-bit tidak dikemas kini sejak sekian lama dan ketinggalan berbanding aplikasi lain.


JOI Kembali Lagi Dengan Tablet Terkini Dua-Dalam-Satu – JOI 11 Pro (64GB) Pada 11 November

SNS Network sebelum ini telah memperkenalkan tablet dua-dalam-satu yang berasaskan Windows 10 iaitu JOI 11 Pro, terkini varian 64GB akan dilancarkan pada 11 November 2018 nanti.

Diketahui, JOI 11 Pro adalah revolusi tablet dengan antaramuka yang lebih baik berbanding sebelumnya. Kini generasi baharu telah dilengkapi dengan storan yang lebih besar, di samping beroperasi pada Windows 10 Pro (dalam mod S) yang paling canggih dan selamat.

Selain itu, tahap kepekaan yang lebih tepat tanpa sebarang masalah pada Active Pen Pro baharu ini telah dipertingkatkan dengan sokongan Palm Rejection, serta titik tekanan yang telah menerima penaiktarafan.

Sekiranya anda berminat, boleh dapatkan JOI 11 Pro (64GB) di semua kedai atas talian GLOO antaranya GLOO Webstore, GLOO Lazada, GLOO Shopee, GLOO Lelong dan JOI @ Shopee. Bagi jualan di luar talian, tidak tersedia lagi sehingga pengumuman selanjutnya.

Sempena pelancaran tablet ini juga, setiap pembelian JOI 11 Pro (64GB) yang bernilai RM999 akan mendapat PERCUMA Active Pen Pro 110 yang bernilai RM129. Selain itu, pembelian PWP (Purchase with Purchase) juga ditawarkan bagi JOI 11 Metal Keyboard pada harga RM185 (harga asal: RM234.90), serta JOI 11 Keyboard Kulit pada harga RM140 (harga asal: RM187.70).


Gambar Hands-On Xiaomi Black Shark 2 Tertiris?!

Peranti Xiaomi Black Shark 2 mula diheboh-hebohkan pada Oktober lalu, tetapi masih tidak ada perkembangan lanjut dari jenama ini.

Terbaru gambar hands-on Black Shark 2 tertiris di laman Twitter XiaomiShka, menerusi gambar kerangka peranti ini menggunakan warna hitam dengan jalur hijau seperti mana rekaan Black Shark dan Black Shark Helo.

Bahagian kamera akan diletakkan pada sisi kiri atas dengan sokongan dwi sensor, namun spesifikasi lebih teliti masih tidak diketahui. Menurut ura-ura, versi baharu ini dilengkapi dengan cip pemproses terbaru iaitu Snapdragon 855, 12GB RAM dan beroperasi Android Pie.

Disebabkan ia merupakan sebuah peranti yang memfokuskan pada permainan mudah alih, adalah mustahil teknologi pengecasan pantas 27W seperti yang dijana pada Xiaomi Mi 9 bakal digunakan padanya. Apa-apa pun kita nantikan ketibaannya kelak.

[ SUMBER ]


Pengguna Twitch Kini Boleh Strim Pada Kualiti 1080p 60fps

Twitch mempunyai komuniti yang cukup besar, dengan majoriti penggunanya terdiri dari pengikut setia dunia permainan. Kini pengguna Twitch sudah boleh mula menonton video strim pada kualiti 1080p 60fps di mana pada kualiti Full HD ini anda akan dapat melihat gambar yang lebih baik dengan pergerakan di dalam video yang lebih nyata.

Anda boleh lawati Twitch Inspektor dan memeriksa sekiranya anda sudah boleh bersedia menggunakan fungsi baru ini. Sekiranya anda masih belum dapat mengakses fungsi ini, jangan risau kerana Twitch akan melancarkan kemas kini secara berkala dan anda akan dapat menggunakannya tidak lama lagi.


Samsung Galaxy J2 Prime & Galaxy J1 Mini Prime, Ahli Keluarga Terbaru Galaxy J Series

Keluarga Samsung Galaxy J Series terdiri daripada J7 (2016), J5 (2016), J3 (2016), J1 Ace, J7 Prime, J5 Prime dan sekarang dengan model terkini J2 Prime dan J1 Mini Prime, melengkapkan pilihan yang menawarkan kepelbagaian saiz skrin dan prestasi bagi memenuhi kehendak dan kemahuan pelbagai kategori pengguna.

Daripada Galaxy J1 Mini Prime sehinggalah kepada Galaxy J7 Prime, Galaxy J Series menawarkan ciri-ciri penting yang anda perlukan dalam sebuah telefon pintar. Daripada sambungan dan rangkaian sosial, kepada mengambil gambar, mendengar muzik dan menonton video, selain permainan bergerak dan melayari laman web!

Dengan keluarga Galaxy J Series, para pengguna boleh menikmati inovasi telefon pintar terkini, reka bentuk ringkas dan fungsi menyeluruh, memberikan mereka nilai maksimum dalam pemilikan sebuah Samsung. Apabila kebanyakan masa ciri-ciri terbaik telefon pintar tidak disertakan dengan harga yang mesra, Samsung memastikan ia ada bagi pengguna untuk menikmati pengalaman lancar telefon pintar kedua-dua aspek tersebut.

Samsung Galaxy J Series boleh didapati di semua Samsung Experience Stores dan pengedar sah.

• Galaxy J1 Mini Prime (Baru) Ι RM 299
• Galaxy J1 Ace Ι RM 399
• Galaxy J2 Prime (Baru) Ι RM 499
• Galaxy J3 Ι RM 599
• Galaxy J5 Ι RM 799
• Galaxy J7 Ι RM 999


Samsung Galaxy S10 Bakal Muncul Pada 21 Februari 2019?!

Samsung telah pun mengumumkan tarikh acara Galaxy Unpacked seterusnya, yang mana dijadualkan berlangsung pada 21 Februari 2019 (kira-kira jam 3 pagi waktu Malaysia).

Perkara itu didedahkan secara umum menerusi sebuah video acah di laman twitter Samsung. Melaluinya, Samsung dijangka memperkenalkan peranti baharu, Samsung Galaxy S10 pada acara tersebut – berdasarkan animasi nombor 10 yang dipaparkan.

Welcome to the next generation. Galaxy Unpacked on February 21, 3AM (GMT+8). #SamsungEvent #Unpacked https://t.co/QqY8uUHwqK pic.twitter.com/ca3t2fSzxa

— Samsung Malaysia (@SamsungMalaysia) January 10, 2019

Malah, besar kemungkinan Samsung juga bakal memperkenalkan peranti paparan boleh lipat versi mereka pada acara berkenaan – berdasarkan animasi garisan yang berkemungkinan menjadi petunjuk elemen lipatan.

Kami yakin, acara ini pasti menjadi tumpuan mata dunia terutamanya, bagi peminat setia Samsung dan seperti biasa sama-sama kita tunggu pelancaran rasmi, kekal bersama eRing untuk info terkini!

______________________________________________________________________

Artikel Berkaitan :


MDEC Meraikan Bakat Penerbit Kandungan untuk YouTube Kids

Upin & Ipin dan BoBoiBoy, telah memonopoli skrin TV untuk kanak-kanak dalam tahun-tahun kebelakangan ini. Pada awal bulan lepas, mereka juga mula berada di saluran aplikasi YouTube Kids yang mula dilancarkan pada 5 Oktober 2016. Bagi meraikan usaha kreatif pencipta tempatan yang sangat cemerlang, MDEC dengan kerjasama dengan Google Malaysia menjadi tuan rumah kepada acara keraian untuk minda-minda kreatif ini.

Les ‘Copaque, Animonsta Studios, dan Digital Durian telah menerima pengiktirafan bagi program kanak-kanak mereka yang berkualiti antarabangsa. Rancangan seperti Upin & Ipin serta BoBoiBoy adalah rancangan yang sangat dialu-alukan Google dalam saluran aplikasi YouTube Kids mereka. Ini kerana bukan sahaja rancangan tersebut menyeronokkan, malah ia menyemai budaya positif di dalam diri kanak-kanak.

MDEC juga mengambil kesempatan untuk memperkenalkan saluran baru kanak-kanak seperti Animasia, Giggle Garage, Inspidea, Lemon Sky dan Lil Critter Workshop. Dengan kandungan yang baru dan asli untuk YouTube Kids, ibu bapa boleh mengharapkan anak-anak mereka untuk menyelam ke dalam dunia penemuan, pembelajaran yang menyeronokkan, sekaligus akan membantu merangsang minda dan menggalakkan pembelajaran.


Adakah “Selfie Expert” Terbaru Ini Bakal Menggantikan OPPO F5?

OPPO F5 sudah berada di pasaran Malaysia hampir setahun lamanya. Seperti kebiasaan, para pengeluar akan menggantikannya dengan generasi yang baharu. Terkini, OPPO India telah memuat naik satu gambar dimana ia menunjukkan OPPO F7 akan hadir di pasaran negara itu tidak lama lagi.

Sebelum ini, kami ada bawakan artikel mengenai OPPO R15 dan R15 Plus bakal dilancarkan di pasaran China. Tidak cukup dengan itu, sebuah lagi peranti dijangka OPPO F7 turut dilancarkan. Ketiga-tiga peranti kemungkinan besar menawarkan spesifikasi yang hampir sama iaitu skrin penuh dengan ‘rongak’ di bahagian atas.

Jika dikaitkan dengan OPPO R15, kemungkinan OPPO F7 ini dilengkapi paparan 6.2-inci FHD+ dengan nisbah skrin 19:9. Khabar angin juga mengatakan kamera depan kini dipertingkatkan dengan sensor lebih maju iaitu 25 Megapiksel membawakan ciri “Selfie Expert”. Ciri ini tidaklah baru tetapi ia pernah ditampilkan pada OPPO F5 sebelum ini.

Ada ura-ura mengatakan perkakasan dalaman akan menggunakan cip pemproses Snapdragon 670 atau MediaTek Helio P6. Jika cip ini digunakan, ia bakal membawa sistem operasi Android 8.0 Oreo bersama-sama.

Adakah OPPO F7 akan memasuki pasaran Malaysia tidak lama lagi? Kita nantikan pengumuman rasmi daripada OPPO sendiri.